cyanic-selkie/wikianc huggingface dataset:
ಸಮುರಾಯ್‌
ತತ್ವಜ್ಞಾನ
ಬುಷಿಡೋ ("ಯೋಧನ ಕಾರ್ಯವಿಧಾನ") ಎಂಬುದೊಂದು ಪದವಾಗಿದ್ದು, 1885ರಲ್ಲಿ ಚೀನಾವನ್ನು ಮತ್ತು 1905ರಲ್ಲಿ ರಷ್ಯಾವನ್ನು ಜಪಾನಿಯರು ಸೋಲಿಸಿದ ನಂತರ, ಬೌದ್ಧಿಕ ಹಾಗೂ ರಾಷ್ಟ್ರೀಯತಾವಾದಿ ಉಪನ್ಯಾಸಗಳಲ್ಲಿ ಅದು ಕಾಣಿಸಿಕೊಳ್ಳಲು ಪ್ರಾರಂಭಿಸಿತು. ಟೊಕುಗವಾ ಅವಧಿಯಲ್ಲಿ (1603-1868) ಯಮಾಮೊಟೋ ತ್ಸುನೆಟೊಮೊನಿಂದ ಬರೆಯಲ್ಪಟ್ಟ ಹಗಾಕುರೆ ಅಥವಾ "ಹಿಡನ್‌ ಇನ್‌ ಲೀವ್ಸ್‌" ಮತ್ತು ಮಿಯಾಮೊಟೊ ಮುಸಾಷಿಯಿಂದ ಬರೆಯಲ್ಪಟ್ಟ ಗೋರಿನ್‌ ನೊ ಷೊ  ಅಥವಾ "ಬುಕ್‌ ಆಫ್‌ ದಿ ಫೈವ್‌ ರಿಂಗ್ಸ್‌" ಎಂಬ ಕೃತಿಗಳೆರಡೂ, ಬುಷಿಡೊ ಮತ್ತು ಝೆನ್‌ ತತ್ತ್ವಚಿಂತನೆಯೊಂದಿಗೆ ಅನೇಕ ವೇಳೆ ಸಂಬಂಧವನ್ನು ಹೊಂದಿರುವ ಸಿದ್ಧಾಂತಗಳಾಗಿವೆ.
ಬೌದ್ಧಮತ ಹಾಗೂ ಝೆನ್‌ ಪಂಥದ ತತ್ತ್ವಚಿಂತನೆಗಳು, ಮತ್ತು ಒಂದು ಕಡಿಮೆ ಪ್ರಮಾಣದಲ್ಲಿ ಕನ್‌ಫ್ಯೂಷಿಯನ್‌ ಮತ ಹಾಗೂ ಷಿಂಟೊ ಪಂಥಗಳು ಸಮುರಾಯ್‌ ಸಂಸ್ಕೃತಿಯ ಬೆಳವಣಿಗೆಗೆ ಕಾರಣವಾಗಿವೆ. "ಝೆನ್‌ ಪಂಥವು ಜಪಾನಿಯರ ಸಂಸ್ಕೃತಿಯೊಂದಿಗೆ ಸಾರ್ವತ್ರಿಕವಾಗಿ, ಹಾಗೂ ಬುಷಿಡೊನೊಂದಿಗೆ ನಿರ್ದಿಷ್ಟವಾಗಿ ಒಂದು ರೀತಿಯ ಸಂಬಂಧ ಹೊಂದಿದೆ ಎಂಬ ಎಣಿಕೆಯು, D. T. ಸುಝುಕಿಯ ಬರಹಗಳ ಮೂಲಕ ಝೆನ್‌ನ ಪಾಶ್ಚಾತ್ಯ ವಿದ್ಯಾರ್ಥಿಗಳಿಗೆ ನಿಕಟವಾಗಿದೆ. ಅಷ್ಟೇ ಅಲ್ಲ, ಪಶ್ಚಿಮ ದೇಶಗಳಲ್ಲಿ ಝೆನ್‌ ಪಂಥದ ಹರಡುವಿಕೆಯಲ್ಲಿ ಸುಝುಕಿಯದು ನಿಸ್ಸಂದೇಹವಾಗಿ ಒಂದು ಏಕೈಕ ಪ್ರಮುಖ ಪಾತ್ರವಾಗಿದೆ."
ಏಂಜರ್‌ನ (ಹಾನ್‌-ಸಿರೊನ ಪಾಶ್ಚಾತ್ಯ ನಾಮ) ಹೇಳಿಕೆಗಳಿಂದ ಮಾಹಿತಿಯನ್ನು ಪಡೆದು ರೂಪಿಸಿ ರೋಮ್‌ನಲ್ಲಿರುವ ಫಾದರ್‌ ಇಗ್ನೇಷಿಯಸ್‌ ಲಯೋಲಾಗೆ ಕಳಿಸಲಾದ ಜಪಾನಿನ ಕುರಿತಾದ ವರದಿಯೊಂದರಲ್ಲಿ, ಜಪಾನಿಯರು ಘನತೆಗೆ ಎಷ್ಟೊಂದು ಪ್ರಾಮುಖ್ಯತೆಯನ್ನು ಕೊಡುತ್ತಿದ್ದರು ಎಂಬುದನ್ನು ಕ್ಸೇವಿಯರ್‌ ಹೀಗೆ ವಿವರಿಸುತ್ತಾನೆ (ಈ ಪತ್ರವನ್ನು ಕೊಯಿಂಬ್ರಾದ ಕಾಲೇಜಿನಲ್ಲಿ ಸಂರಕ್ಷಿಸಿಡಲಾಗಿದೆ.):
"ಮೊದಲನೆಯದಾಗಿ, ನಾವು ಯಾವ ರಾಷ್ಟ್ರದೊಂದಿಗೆ ಸಂಬಂಧವಿರಿಸಿಕೊಳ್ಳಬೇಕಿತ್ತೋ ಅದು, ಬೇರಾವುದೇ ರಾಷ್ಟ್ರವು ತಡವಾಗಿ ಕಂಡುಕೊಂಡ ಉತ್ತಮಿಕೆಯಲ್ಲಿ ಮೇಲುಗೈ ಸಾಧಿಸಿದೆ. ನಾನು ನಿಜವಾಗಿ ಆಲೋಚಿಸುವುದೇನೆಂದರೆ, ಕ್ರೈಸ್ತೇತರ ಅಥವಾ ಅನ್ಯದೇಶೀಯ ರಾಷ್ಟ್ರಗಳ ಪೈಕಿ ಜಪಾನಿಯರು ಹೊಂದಿರುವುದಕ್ಕಿಂತ ಹೆಚ್ಚಿನ ಪ್ರಮಾಣದ ಸ್ವಾಭಾವಿಕ ಉತ್ತಮಿಕೆಯನ್ನು ಹೊಂದಿರುವ ಜನರು ಬೇರಾವುದೇ ರಾಷ್ಟ್ರದಲ್ಲಿರಲು ಸಾಧ್ಯವಿಲ್ಲ.
ಅವರು ಒಂದು ರೀತಿಯ ಕರುಣಾಶೀಲವಾದ ಮನೋಧರ್ಮದ ಜನರಾಗಿದ್ದು, ಮೋಸಗಾರಿಕೆಗೆ ತಮ್ಮನ್ನು ಒಡ್ಡಿಕೊಳ್ಳುವುದಿಲ್ಲ. ಅದ್ಭುತವೆನಿಸುವ ರೀತಿಯಲ್ಲಿ ಅವರು ಘನತೆ ಮತ್ತು ಉನ್ನತ ದರ್ಜೆಯನ್ನು ಅಪೇಕ್ಷಿಸುತ್ತಾರೆ. ಘನತೆಗೆ ಅವರು ಎಲ್ಲದಕ್ಕಿಂತ ಮೇಲಿನ ಸ್ಥಾನವನ್ನು ಕಲ್ಪಿಸಿಕೊಟ್ಟಿದ್ದಾರೆ. ಅವರಲ್ಲಿ ಬಹಳಷ್ಟು ಕಡುಬಡವರಿದ್ದಾರೆ, ಆದರೆ ಅದನ್ನು ಅವರಾರೂ ಒಂದು ಅಪಮಾನಕಾರಿ ಎಂಬಂತೆ ಅಥವಾ ನಾಚಿಕೆಗೇಡು ಎಂಬಂತೆ ಭಾವಿಸಿಲ್ಲ. ಅವರೊಳಗೆ ಕಂಡುಬರುವ ಒಂದು ಅಭ್ಯಾಸವು ಕ್ರೈಸ್ತರ ಪೈಕಿ ಎಲ್ಲಾದರೂ ಆಚರಣೆಯಲ್ಲಿದೆಯೇ ಎಂಬ ಬಗ್ಗೆ ನನಗೆ ಅಷ್ಟೊಂದು ಗೊತ್ತಿಲ್ಲ. ಉದಾತ್ತತೆಯನ್ನು ಹೊಂದಿರುವ ಜನರು, ಅವರೆಷ್ಟೇ ಬಡವರಾಗಿರಲಿ, ಒಂದುಪಕ್ಷ ಅವರು ಶ್ರೀಮಂತರಾಗಿದ್ದರೆ ಇತರರು ಅವರಿಗೆ ಎಷ್ಟು ಗೌರವ ಕೊಡುತ್ತಿದ್ದರೋ ಅದೇ ಪ್ರಮಾಣದ ಗೌರವಾದರವನ್ನು ಸ್ವೀಕರಿಸುತ್ತಾರೆ"
ಮಹಿಳೆಯರು
ಗೃಹಕೃತ್ಯವನ್ನು ನಿರ್ವಹಿಸುವುದು ಸಮುರಾಯ್‌ ಮಹಿಳೆಯರ ಪ್ರಮುಖ ಕರ್ತವ್ಯವಾಗಿತ್ತು. ತುಂಬಾ ಮುಂಚಿನ ಊಳಿಗಮಾನ್ಯ ಪದ್ಧತಿಯ ಜಪಾನ್‌ನ ಅವಧಿಯಲ್ಲಿ, ಅದರಲ್ಲೂ ವಿಶೇಷವಾಗಿ ಯೋಧರಾಗಿದ್ದ ಗಂಡಂದಿರು ಹೊರನಾಡಿನಲ್ಲಿ ಸಂಚರಿಸುತ್ತಿರುವಾಗ ಅಥವಾ ಬುಡಕಟ್ಟು ಕದನಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾಗ, ಇದು ನಿರ್ಣಾಯಕ ಪಾತ್ರವನ್ನು ವಹಿಸಿತ್ತು. ಹೆಂಡತಿ, ಅಥವಾ ಒಕುಸಾನ್‌ ಗೆ (ಮನೆಯಲ್ಲಿ ಯಾರು ಉಳಿದಿರುತ್ತಾಳೋ ಅವಳು ಎಂದು ಇದರ ಅರ್ಥ), ಮನೆಯ ಎಲ್ಲಾ ವ್ಯವಹಾರಗಳನ್ನೂ ನಿರ್ವಹಿಸುವ ಹೊಣೆಗಾರಿಕೆಯನ್ನು ಒಪ್ಪಿಸಲಾಗುತ್ತಿತ್ತು, ಮಕ್ಕಳ ಯೋಗಕ್ಷೇಮವನ್ನೂ ಅವಳು ನೋಡಿಕೊಳ್ಳಬೇಕಿತ್ತು ಮತ್ತು ಪ್ರಾಯಶಃ ಕೆಲವೊಮ್ಮೆ ಆಕೆಯು ಬಲವಂತವಾಗಿ ಮನೆಯನ್ನು ಸಮರ್ಥಿಸಿಕೊಳ್ಳಬೇಕಾಗಿ ಬರುತ್ತಿತ್ತು. ಈ ಕಾರಣಕ್ಕಾಗಿ, ನಗಿನಾಟಾ ಎಂದು ಕರೆಯಲಾಗುವ ಒಂದು ರಣಗೊಡಲಿಯನ್ನು ಅಥವಾ ಕೈಕೆನ್‌ ಎಂದು ಕರೆಯಲಾಗುವ ಒಂದು ವಿಶೇಷ ಚಾಕುವನ್ನು ಪ್ರಯೋಗಿಸುವಲ್ಲಿನ ತರಬೇತಿಯನ್ನು ಸಮುರಾಯ್‌ ವರ್ಗದ ಅನೇಕ ಮಹಿಳೆಯರಿಗೆ ನೀಡಲಾಗುತ್ತಿತ್ತು. ಈ ಕಲೆಗೆ ಟ್ಯಾಂಟೊಜುಟ್ಸು (ಅಕ್ಷರಶಃ ಅರ್ಥ: ಚಾಕುವಿನ ಕುಶಲತೆ) ಎಂಬ ಹೆಸರಿದ್ದು, ಇದನ್ನವರು ಅಗತ್ಯ ಬಂದಾಗ ತಮ್ಮ ಮನೆ, ಕುಟುಂಬ ಮತ್ತು ಘನತೆಯನ್ನು ರಕ್ಷಿಸಿಕೊಳ್ಳಲು ಬಳಸುತ್ತಿದ್ದರು.
ಮಾನ್ಯತೆ ನೀಡಲ್ಪಡುತ್ತಿದ್ದ ಸಮುರಾಯ್‌ ವರ್ಗದ ಮಹಿಳೆಯರಲ್ಲಿದ್ದ ಗುಣಗಳಲ್ಲಿ ನಮ್ರತೆ, ವಿಧೇಯತೆ, ಆತ್ಮಸಂಯಮ, ಬಲ, ಮತ್ತು ನಿಷ್ಠಾವಂತಿಕೆಗಳು ಸೇರಿದ್ದವು. ಆದರ್ಶಪ್ರಾಯವಾದ ರೀತಿಯಲ್ಲಿ, ಓರ್ವ ಸಮುರಾಯ್‌ ಪತ್ನಿಯು, ಆಸ್ತಿಯ ನಿರ್ವಹಣೆ, ದಾಖಲೆಪತ್ರಗಳನ್ನು ಇಡುವುದು, ಹಣಕಾಸಿಗೆ ಸಂಬಂಧಪಟ್ಟ ವಿಷಯಗಳೊಂದಿಗೆ ವ್ಯವಹರಿಸುವುದು, ಮಕ್ಕಳಿಗೆ ಶಿಕ್ಷಣ ನೀಡುವುದು (ಮತ್ತು ಕೆಲವೊಮ್ಮೆ ಸೇವಕರಿಗೆ ಕೂಡಾ), ಹಾಗೂ ತನ್ನ ಮನೆಯಲ್ಲಿರಬಹುದಾದ ವಯಸ್ಸಾಗಿರುವ ಹೆತ್ತವರ ಅಥವಾ ಅತ್ತೆ-ಮಾವಂದಿರ ಯೋಗಕ್ಷೇಮವನ್ನು ನೋಡಿಕೊಳ್ಳುವುದು ಇವೆಲ್ಲದರಲ್ಲೂ ಪರಿಣತಿಯನ್ನು ಹೊಂದಿರುತ್ತಿದ್ದಳು. ಯೋಧರ ವರ್ಗದ ವೈಯಕ್ತಿಕ ಸಂಬಂಧಗಳು ಹಾಗೂ ನೀತಿಸಂಹಿತೆಗಳನ್ನು ವಿಶದೀಕರಿಸುವಲ್ಲಿ ಅಥವಾ ಅವುಗಳ ಲಕ್ಷಣಗಳನ್ನು ರೂಪಿಸುವಲ್ಲಿ ನೆರವಾದ ಕನ್‌ಫ್ಯೂಷಿಯಸ್‌ ಸೂತ್ರವು ವಿಧಾಯಕ ಮಾಡಿದ ಪ್ರಕಾರ, ಓರ್ವ ಮಹಿಳೆಯು ತನ್ನ ಗಂಡನಿಗೆ ದಾಸ್ಯ ಮನೋಭಾವನೆಯನ್ನು ತೋರಿಸಬೇಕಿತ್ತು, ಮಕ್ಕಳಿಂದ ಸಲ್ಲಬೇಕಾದ ಶ್ರದ್ಧಾಭಕ್ತಿಗಳನ್ನು ತನ್ನ ಹೆತ್ತವರಿಗೆ ಸಲ್ಲಿಸಬೇಕಿತ್ತು, ಮತ್ತು ಮಕ್ಕಳ ಯೋಗಕ್ಷೇಮವನ್ನು ನೋಡಿಕೊಳ್ಳಬೇಕಿತ್ತು. ಅತಿಯಾದ ಪ್ರೀತಿ ಮತ್ತು ವಾತ್ಸಲ್ಯವನ್ನು ತೋರಿಸಿದರೆ, ಅದು ಕಿರಿಯ ಮಕ್ಕಳನ್ನು ಸ್ವೇಚ್ಛೆಯಾಗಿ ಹರಿಯಬಿಟ್ಟಂತಾಗಿ ಅವರನ್ನು ಹಾಳುಮಾಡುತ್ತದೆ ಎಂದೂ ಸಹ ಈ ಸೂತ್ರದಲ್ಲಿ ಹೇಳಲಾಗಿತ್ತು. ಈ ರೀತಿಯಾಗಿ, ಓರ್ವ ಹೆಂಗಸು ಕೂಡಾ ಶಿಸ್ತನ್ನು ಆಚರಿಸಬೇಕಾಗಿತ್ತು.
ಸಮುರಾಯ್‌ ಮಹಿಳೆಯರು ಯಾವಾಗಲೂ ಅಧಿಕಾರಹೀನರಾಗಿದ್ದರು ಅಥವಾ ಶಕ್ತಿಹೀನರಾಗಿದ್ದರು ಎಂದು ಇದರರ್ಥವಲ್ಲ. ಹಲವಾರು ಸನ್ನಿವೇಶಗಳಲ್ಲಿ ಶಕ್ತಿವಂತ ಮಹಿಳೆಯರು ವಿವೇಕತನದ ಮತ್ತು ವಿವೇಕಶೂನ್ಯವಾದ ವಿಧಾನಗಳೆರಡರಿಂದಲೂ ಶಕ್ತಿಯನ್ನು ಪ್ರಯೋಗಿಸಿದರು. ಅಶಿಕಾಗಾ ಯೊಶಿಮಾಸಾನ ನಂತರ, ಮ್ಯುರೊಮಾಚಿ ಶೊಗುನಾಟೆಯ 8ನೇ ಶೋಗನ್‌ ರಾಜಕೀಯದಲ್ಲಿ ತನ್ನ ಆಸಕ್ತಿಯನ್ನು ಕಳೆದುಕೊಂಡ. ಅವನ ಹೆಂಡತಿಯಾದ ಹಿನೊ ಟೊಮಿಕೊ ಅವನ ಜಾಗದಲ್ಲಿದ್ದುಕೊಂಡು ದೊಡ್ಡದಾದ ರೀತಿಯಲ್ಲಿ ಆಡಳಿತವನ್ನು ನಡೆಸಿದಳು. ಟೊಯೊಟೊಮಿ ಹಿಡೆಯೊಶಿಯ ಪತ್ನಿಯಾದ ನೆನೆ, ತನ್ನ ಪತಿಯ ತೀರ್ಮಾನಗಳನ್ನು ಕೆಲವೊಮ್ಮೆ ರದ್ದುಗೊಳಿಸುವುದಕ್ಕೆ ಚಿರಪರಿಚಿತಳಾಗಿದ್ದಳು ಮತ್ತು ಅವನ ಉಪಪತ್ನಿಯಾದ ಯೊಡೊ, ಹಿಡೆಯೊಶಿಯ ಮರಣದ ನಂತರ ಒಸಾಕಾ ಕೋಟೆಮನೆಯ ಹಾಗೂ ಟೊಯೊಟೊಮಿ ಬುಡಕಟ್ಟಿನ ನಿಜವಾದ ಯಜಮಾನಿಯಾದಳು. ಯಮೌಚಿ ಕಝುಟೊಯೊನ ಪತ್ನಿಯಾದ ಚಿಯೊ ಓರ್ವ ಆದರ್ಶ ಸಮುರಾಯ್‌ ಪತ್ನಿ ಎಂದು ಬಹಳ ಕಾಲದಿಂದ ಪರಿಗಣಿಸಲ್ಪಟ್ಟಿದ್ದಾಳೆ. ಐತಿಹ್ಯದ ಪ್ರಕಾರ, ತನ್ನ ಗಂಡನಿಗಾಗಿ ಒಂದು ಭರ್ಜರಿಯಾದ ಕುದುರೆಯನ್ನು ಖರೀದಿಸಿಕೊಡುವುದಕ್ಕೋಸ್ಕರ, ಹಳೆಯ ಬಟ್ಟೆಯ ತುಣುಕುಗಳ ಮೆತ್ತನೆಯ ಪದಾರ್ಥವಿಟ್ಟು ಹೊಲಿದ ಒಂದು ತೇಪೆಗಾರಿಕೆಯಿಂದ ತನ್ನ ನಿಲುವಂಗಿಯನ್ನು ಆಕೆ ತಯಾರಿಸಿಕೊಂಡಿದ್ದಳು. ಈ ಕುದುರೆಯ ಮೇಲೆ ಸವಾರಿ ಮಾಡಿಯೇ ಅವಳ ಪತಿ ಅನೇಕ ವಿಜಯಗಳನ್ನು ಸಾಧಿಸಿದ್ದ. ಚಿಯೊಳನ್ನು ("ಯಮೌಚಿ ಕಝುಟೊಯೊನ ಹೆಂಡತಿ" ಎಂದೇ ಆಕೆ ಚಿರಪರಿಚಿತಳಾಗಿದ್ದಾಳಾದರೂ) ಅವಳ ಮಿತವ್ಯಯದ ಪ್ರಜ್ಞೆಗಾಗಿ ಈ ರೀತಿಯ ಉನ್ನತವಾದ ಸದಭಿಪ್ರಾಯ ಅಥವಾ ಮನ್ನಣೆಯಲ್ಲಿರಿಸಲಾಗಿರುವ ಅಂಶವು ಒಂದು ವಾಸ್ತವಾಂಶದ ಬೆಳಕಿನಲ್ಲಿ ಗೋಚರಿಸುತ್ತದೆ. ಅವಳು ಓರ್ವ ಉತ್ತರಾಧಿಕಾರಿಗೆ ಎಂದೂ ಜನ್ಮ ನೀಡಲಿಲ್ಲ ಮತ್ತು ಕಝುಟೊಯೊನ ಕಿರಿಯ ಸೋದರನಿಂದ ಯಮೌಚಿ ಬುಡಕಟ್ಟು ಕಾಲಾನುಕ್ರಮವಾಗಿ ಉತ್ತರಾಧಿಕಾರಿತ್ವವನ್ನು ಪಡೆಯಿತು ಎಂಬುದೇ ಆ ವಾಸ್ತವಾಂಶವಾಗಿದೆ. ಹಣಕ್ಕೆ ಸಂಬಂಧಿಸಿದ ವಿಷಯಗಳನ್ನು ಸಮುರಾಯ್‌ಗಳು ಅಸಡ್ಡೆಯಿಂದ ನೋಡುತ್ತಿದ್ದುದು ಹಾಗೂ ತಮ್ಮ ಪತ್ನಿಯರಿಗೆ ತಮ್ಮ ಹಣಕಾಸಿನ ಬಾಬತ್ತುಗಳನ್ನು ವಹಿಸಿಕೊಟ್ಟುದುದು ಪ್ರಾಯಶಃ ಮಹಿಳೆಯರು ಚಲಾಯಿಸಿದ ಅಧಿಕಾರದ ಮೂಲವಾಗಿ ಪರಿಣಮಿಸಿತ್ತು.
ಟೊಕುಗವಾ ಅವಧಿಯು ಮುಂದುವರಿದಂತೆ, ಶಿಕ್ಷಣಕ್ಕೆ ಹೆಚ್ಚಿನ ಪ್ರಾಮುಖ್ಯತೆಯನ್ನು ನೀಡಲಾಯಿತು, ಮತ್ತು ಕಿರಿಯ ವಯಸ್ಸಿನಲ್ಲೇ ಹೆಣ್ಣುಮಕ್ಕಳಿಗೆ ಶಿಕ್ಷಣವನ್ನು ನೀಡುವ ನಿರ್ಧಾರವು ಕುಟುಂಬಗಳಿಗೆ ಮತ್ತು ಒಟ್ಟಾರೆಯಾಗಿ ಸಮಾಜಕ್ಕೆ ಪ್ರಮುಖವಾಗಿ ಕಂಡಿತು. ವಿವಾಹದ ಮಾನದಂಡಗಳು ಹೆಂಡತಿಯೊಬ್ಬಳಲ್ಲಿನ ಶಾರೀರಿಕ ಆಕರ್ಷಕತೆಯ ಜೊತೆಜೊತೆಗೆ, ಬುದ್ಧಿಮತ್ತೆ ಹಾಗೂ ಶಿಕ್ಷಣವನ್ನು ತೂಗಲು ಶುರುಮಾಡಿದವು. ಟೊಕುಗವಾ ಅವಧಿಯ ಸಮಯದಲ್ಲಿ ಮಹಿಳೆಯರಿಗಾಗಿ ಬರೆಯಲಾದ ಅನೇಕ ಮೂಲಗ್ರಂಥ ಪಾಠಗಳು, ಓರ್ವ ಮಹಿಳೆಯು ಓರ್ವ ಯಶಸ್ವೀ ಮಹಿಳೆಯಾಗುವ ಮತ್ತು ಗೃಹಕೃತ್ಯದ ವ್ಯವಸ್ಥಾಪಕಿಯಾಗುವ ಬಗೆ ಹೇಗೆ ಎಂಬುದಕ್ಕೆ ಮಾತ್ರವೇ ಸಂಬಂಧಿಸಿದ್ದರೂ, ಓದಲು ಕಲಿಯುವುದರ ಸವಾಲನ್ನು ಕೈಗೆತ್ತಿಕೊಂಡ ಕೃತಿಗಳೂ ಲಭ್ಯವಿದ್ದವು, ಹಾಗೂ ಅವು ತಾತ್ತ್ವಿಕ ಚಿಂತನೆಯ ಹಾಗೂ ಸಾಹಿತ್ಯಿಕ ಶ್ರೇಷ್ಠಕೃತಿಗಳನ್ನೂ ಸಹ ಎದುರಿಸಿ ನಿಭಾಯಿಸಿದವು. ಟೊಕುಗವಾ ಅವಧಿಯ ಅಂತ್ಯದ ವೇಳೆಗೆ ಸಮುರಾಯ್‌ ವರ್ಗದ ಸರಿಸುಮಾರು ಎಲ್ಲಾ ಮಹಿಳೆಯರೂ ಅಕ್ಷರಸ್ಥರಾಗಿದ್ದರು.
ಆಯುಧಗಳು
right|thumb|200px|ಚರ್ಮ ಮತ್ತು ಕಬ್ಬಿಣದಿಂದ ಮಾಡಲಾಗಿರುವ, ಒಂದು ಅರ್ಧ-ಮುಖದ ಮುಖವಾಡದೊಂದಿಗಿನ ಸಮುರಾಯ್‌ ಶಿರಸ್ತ್ರಾಣ, ಇಡೊ ಅವಧಿ, 17ನೇ ಶತಮಾನ. ಏಷ್ಯನ್‌ ಆರ್ಟ್‌ ಮ್ಯೂಸಿಯಂ ಆಫ್‌ ಸ್ಯಾನ್‌ಫ್ರಾನ್ಸಿಸ್ಕೋ.
ಸಮುರಾಯ್‌ಗಳು ಹಲವು ಬಗೆಯ ಆಯುಧಗಳನ್ನು ಬಳಸಿದರಾದರೂ, ರೂಪಕಾರ್ಥದಲ್ಲಿ ಮಾತಾಡುವ ಸಮಯದಲ್ಲಿ ಕಟಾನಾ ಆಯುಧವು ಸಮುರಾಯ್‌ಗಳೊಂದಿಗೆ ಪರ್ಯಾಯ ಪದವಾಗಿ ಇಲ್ಲವೇ ಸಮಾನಾರ್ಥಕವಾಗಿ ಕಂಡುಬರುತ್ತದೆ. ಕಟಾನಾ ಆಯುಧವು ಸಮುರಾಯ್‌ಗಳ ಆತ್ಮ ಎಂದು ಬುಷಿಡೊ ಬೋಧಿಸುತ್ತದೆ ಮತ್ತು ಹೋರಾಟಕ್ಕಾಗಿ ಸಂಪೂರ್ಣವಾಗಿ ಆ ಆಯುಧದ ಮೇಲೆ ಅವಲಂಬಿತನಾಗಿರುವಂತೆ ಓರ್ವ ಸಮುರಾಯ್‌ನನ್ನು ಕೆಲವೊಮ್ಮೆ ಚಿತ್ರಿಸಲಾಗಿದೆ. ಅವರ ನಂಬಿಕೆಯ ಪ್ರಕಾರ ಕಟಾನಾ ಆಯುಧವು ಅದೆಷ್ಟು ಅಮೂಲ್ಯವಾಗಿತ್ತೆಂದರೆ, ಅವರು ಅನೇಕ ಬಾರಿ ಅವುಗಳಿಗೆ ಹೆಸರಿಡುತ್ತಿದ್ದರು ಮತ್ತು ತಮ್ಮ ಜೀವನೋಪಾಯದ ಒಂದು ಅಂಗವಾಗಿ ಅವುಗಳನ್ನು ಪರಿಗಣಿಸಿದ್ದರು. ಗಂಡು ಬುಷಿ ಮಗುವು ಹುಟ್ಟಿದ ನಂತರ, ಮ್ಯಾಮೊರಿ-ಗಟಾನಾ  ಎಂದು ಕರೆಯಲಾಗುತ್ತಿದ್ದ ಆಚರಣೆಯೊಂದರಲ್ಲಿ ತನ್ನ ಮೊದಲ ಕತ್ತಿಯನ್ನು ಅವನು ಸ್ವೀಕರಿಸುತ್ತಿದ್ದ. ಆದಾಗ್ಯೂ, ಅದು ಕೇವಲ ಒಂದು ಗಿಲೀಟಿನ ಕತ್ತಿಯಾಗಿರುತ್ತಿದ್ದು ಕಿಂಕಾಪಿನಿಂದ ಅದು ಮುಚ್ಚಲ್ಪಟ್ಟಿರುತ್ತಿತ್ತು. ಅದಕ್ಕೊಂದು ಸಂಪುಟ ಅಥವಾ ಸಣ್ಣ ತೊಗಲಿನ ಚೀಲವನ್ನು ಜೋಡಿಸಲಾಗಿದ್ದು, ಐದುವರ್ಷಕ್ಕಿಂತ ಕೆಳಗಿನ ಮಕ್ಕಳು ಅದನ್ನು ಧರಿಸುತ್ತಿದ್ದರು. ಹದಿಮೂರು ವರ್ಷ ವಯಸ್ಸನ್ನು ಮುಟ್ಟುತ್ತಿದ್ದಂತೆ ಗೆನ್‌ಪುಕು (元服) ಎಂದು ಕರೆಯಲಾಗುತ್ತಿದ್ದ ಆಚರಣೆಯೊಂದರಲ್ಲಿ, ಗಂಡುಮಗುವೊಂದಕ್ಕೆ ಅವನ ಮೊದಲ ನಿಜವಾದ ಆಯುಧಗಳು ಮತ್ತು ರಕ್ಷಾಕವಚ, ಒಂದು ವಯಸ್ಕ ಹೆಸರನ್ನು ನೀಡಲಾಗುತ್ತಿತ್ತು, ಹಾಗೂ ಆತ ಓರ್ವ ಸಮುರಾಯ್‌ ಆಗಿ ಮಾರ್ಪಡುತ್ತಿದ್ದ. ಒಂದು ಕಟಾನಾ ಹಾಗೂ ಒಂದು ವಕಿಝಾಶಿಗಳನ್ನು ಒಟ್ಟಾಗಿ ಒಂದು ಡೈಶೋ (ಅಕ್ಷರಶಃ ಅರ್ಥ: "ದೊಡ್ಡದು ಮತ್ತು ಚಿಕ್ಕದು") ಎಂದು ಕರೆಯಲಾಗುತ್ತದೆ.
ವಕಿಝಾಶಿಯು ಸ್ವತಃ ಸಮುರಾಯ್‌ಗಳ ಒಂದು "ಗೌರವ ಆಯುಧ"ವಾಗಿತ್ತು ಮತ್ತು ಆ ಉದ್ದೇಶವನ್ನು ತೋರಿಸಿಕೊಳ್ಳುವಂತೆ ಅದು ಸಮುರಾಯ್‌ಗಳ ಪಾರ್ಶ್ವವನ್ನು ಎಂದಿಗೂ ಬಿಡಲಿಲ್ಲ. ಅದನ್ನು ತನ್ನ ದಿಂಬಿನ ಅಡಿಯಲ್ಲಿರಿಸಿ ಅವನು ಮಲಗಿಕೊಳ್ಳುತ್ತಿದ್ದ ಮತ್ತು ಮನೆಯೊಂದನ್ನು ಆತ ಪ್ರವೇಶಿಸುವಾಗ ತನ್ನೊಂದಿಗೆ ಅದನ್ನು ತೆಗೆದುಕೊಂಡು ಹೋಗುತ್ತಿದ್ದ ಮತ್ತು ಮುಖ್ಯ ಆಯುಧಗಳನ್ನು ಆತ ಹೊರಗಡೆಯೇ ಬಿಟ್ಟುಬರಬೇಕಿತ್ತು.
ಟ್ಯಾಂಟೊ ಎಂಬುದೊಂದು ಸಣ್ಣ ಚಾಕುವಾಗಿತ್ತು ಹಾಗೂ ಕೆಲವೊಮ್ಮೆ ಇದನ್ನು ಡೈಶೋ ಒಂದರಲ್ಲಿ ವಕಿಝಾಶಿಯೊಂದಿಗೆ ಅಥವಾ ಅದರ ಬದಲಿಗೆ ಧರಿಸಲಾಗುತ್ತಿತ್ತು. ಟ್ಯಾಂಟೊ ಅಥವಾ ವಕಿಝಾಶಿಯನ್ನು ಆತ್ಮಹತ್ಯೆ (ಸೆಪೂಕು) ಮಾಡಿಕೊಳ್ಳಲು ಬಳಸಲಾಗುತ್ತಿತ್ತು. ಸೆಪೂಕು ಎಂಬುದು ಹೊಟ್ಟೆಯನ್ನು ಸೀಳಿ ಕರುಳನ್ನು ಹೊರಹೊರಡಿಸುವ ಮೂಲಕದ ಮಾಡಲಾಗುತ್ತಿದ್ದ ಧಾರ್ಮಿಕ ಸಂಸ್ಕಾರದ ಸ್ವರೂಪದ ಒಂದು ಆತ್ಮಹತ್ಯೆಯಾಗಿತ್ತು. thumb|left|250px|ಬಗೆಬಗೆಯ ಆಯುಧಗಳೊಂದಿಗಿನ ಸಮುರಾಯ್‌.
ಯುಮಿ ಯ (ಉದ್ದನೆಯ ಬಿಲ್ಲು) ಜೊತೆಗೆ ಸಮುರಾಯ್‌ ಒತ್ತುನೀಡಲ್ಪಟ್ಟ ಪರಿಣತಿಯು ಕ್ಯೂಜುಟ್ಸು (ಅಕ್ಷರಶಃ ಅರ್ಥ: ಬಿಲ್ಲಿನ ಪರಿಣತಿ) ಕಲೆಯಲ್ಲಿ ಪ್ರತಿಬಿಂಬಿತವಾಯಿತು. ಸೆಂಗೊಕು ಅವಧಿಯ ಸಮಯದಲ್ಲಿ ಬಂದೂಕುಗಳು ಪರಿಚಯವಾದ ನಂತರವೂ ಈ ಬಿಲ್ಲು ಜಪಾನೀ ಸೇನೆಯ ಒಂದು ನಿರ್ಣಾಯಕ ಅಂಗವಾಗಿ ಅಥವಾ ವಿಷಮಾವಸ್ಥೆಯ ಅಂಗವಾಗಿ ಉಳಿದುಕೊಂಡಿತು. ಒಂದು ಅಸಮಪಾರ್ಶ್ವದ ಸಂಯೋಜಿತ ಬಿಲ್ಲು ಆಗಿರುವ ಯುಮಿ ಯು ಬಿದಿರು, ಮರ, ಹೆಣಿಗೆಯ ಬೆತ್ತ ಮತ್ತು ಚರ್ಮದಿಂದ ಮಾಡಲ್ಪಟ್ಟಿದ್ದು, ಯುರೇಷಿಯಾದ ಹಿಮ್ಮುರಿಯ ಸಂಯೋಜಿತ ಬಿಲ್ಲಿನಷ್ಟು ಶಕ್ತಿಯುತವಾಗಿರಲಿಲ್ಲ. ಒಂದು ವೇಳೆ ನಿಖರತೆಯು ಒಂದು ಸಮಸ್ಯೆಯಾಗಿಲ್ಲದಿದ್ದಲ್ಲಿ 50 ಮೀಟರುಗಳ (ಸುಮಾರು 164 ಅಡಿ) ಅಥವಾ 100 ಮೀಟರುಗಳ (328 ಅಡಿ) ಒಂದು ಪರಿಣಾಮಕಾರೀ ಶ್ರೇಣಿಯನ್ನು ಇದು ಹೊಂದಿತ್ತು. ಹೂಡಲ್ಪಟ್ಟಿರುವ ಸ್ಥಿತಿಯಲ್ಲಿ, ಇದನ್ನು ಸಾಮಾನ್ಯವಾಗಿ ಟೆಡೇಟ್‌ (手盾) ಎಂದು ಕರೆಯಲಾಗುವ ಒಂದು ದೊಡ್ಡ ಹಾಗೂ ಸಂಚಲನೀಯ ಬಿದಿರಿನ ಗೋಡೆಯ ಹಿಂಭಾಗದಲ್ಲಿ ಬಳಸಲಾಗುತ್ತಿತ್ತು. ಆದರೆ ಇದರ ಅಸಮಪಾರ್ಶ್ವದ ಆಕಾರದಿಂದಾಗಿ ಇದನ್ನು ಕುದುರೆ ಸವಾರಿ ಮಾಡಿಕೊಂಡೂ ಬಳಸಬಹುದಾಗಿತ್ತು. ಕುದುರೆ ಸವಾರಿ ಮಾಡಿಕೊಂಡು ಬಾಣಬಿಡುವ ಪರಿಪಾಠವು ಯಬುಸೇಮ್‌ (流鏑馬) ಎಂದು ಕರೆಯಲಾಗುವ ಒಂದು ಷಿಂಟೋ ಆಚರಣೆಯಾಗಿ ಮಾರ್ಪಟ್ಟಿತು.
15ನೇ ಶತಮಾನದಲ್ಲಿ, ಯಾರಿ ಯು (ಭರ್ಜಿ) ಕೂಡಾ ಒಂದು ಜನಪ್ರಿಯ ಆಯುಧವಾಯಿತು. ವೈಯಕ್ತಿಕ ಕಲಿತನದ ಪ್ರಭಾವವು ಕುಗ್ಗಿದ್ದರಿಂದ ಮತ್ತು ಜಮಾವಣೆಗೊಂಡ, ಅಗ್ಗದ ಕಾಲಾಳುಗಳನ್ನೊಳಗೊಂಡ ಸೇನಾತುಕಡಿಗಳ (ಅಶಿಗರು ) ಸುತ್ತ ಕದನಗಳು ಹೆಚ್ಚು ಸಂಘಟಿತವಾದವಾದ್ದರಿಂದ, ಇದು ನಗಿನಾಟಾ ವನ್ನು ರಣಾಂಗಣದಿಂದ ಸ್ಥಾನಪಲ್ಲಟಗೊಳಿಸಿತು. ಒಂದು ಕತ್ತಿಯನ್ನು ಬಳಸುವ ಬದಲಿಗೆ ಒಂದು ಭರ್ಜಿಯನ್ನು ಬಳಸುವಾಗ ಅಶ್ವಾರೋಹಿ ಸ್ವರೂಪದ ಅಥವಾ ಆ ಸ್ವರೂಪದ್ದಲ್ಲದ ಒಂದು ಬದಲಾವಣೆಯೂ ಸಹ ಹೆಚ್ಚು ಪರಿಣಾಮಕಾರಿಯಾಗಿತ್ತು. ಏಕೆಂದರೆ, ಒಬ್ಬ ಸಮುರಾಯ್‌ ಕತ್ತಿಯೊಂದನ್ನು ಬಳಸುವುದಕ್ಕೆ ವಿರುದ್ಧವಾಗಿರುವ ಪ್ರತಿಕೂಲ ಪರಿಸ್ಥಿತಿಗಳಿಗಿಂತಲೂ ಇದು ಉತ್ತಮವಾದುದನ್ನು ನೀಡುತ್ತಿತ್ತು. ಅಂದು ಹಶಿಬಾ ಹಿಡೆಯೊಶಿ ಎಂದು ಚಿರಪರಿಚಿತನಾಗಿದ್ದ ಟೊಯೊಟೊಮಿ ಹಿಡೆಯೊಶಿಯಿಂದ ಷಿಬಾಟಾ ಕಟ್ಸೂಯಿ ಸೋಲಿಸಲ್ಪಟ್ಟ ಶಿಝುಗಟಾಕೆಯ ಯುದ್ಧದಲ್ಲಿ, "ಶಿಝುಗಟಾಕೆಯ ಏಳು ಭರ್ಜಿಗಳು" (賤ヶ岳七本槍) ಎಂದು ಮುಂದೆ ಹೆಸರಾದ ಏಳು ಸಮುರಾಯ್‌ಗಳು ವಿಜಯದಲ್ಲಿ ಒಂದು ನಿರ್ಣಾಯಕ ಪಾತ್ರವನ್ನು ವಹಿಸಿದರು.
right|thumb|200px|ಒಂದು ಅರ್ಧ-ಮುಖದ ಮುಖವಾಡದೊಂದಿಗಿನ ಸಮುರಾಯ್‌ ಶಿರಸ್ತ್ರಾಣ, ಮೆಟ್ರೋಪಾಲಿಟನ್‌ ಮ್ಯೂಸಿಯಂ ಆಫ್‌ ಆರ್ಟ್‌, ನ್ಯೂಯಾರ್ಕ್‌.
16ನೇ ಶತಮಾನದ ದ್ವಿತೀಯಾರ್ಧವು ಪೋರ್ಚುಗೀಸರ ವ್ಯಾಪಾರದ ಮೂಲಕ ಜಪಾನಿನಲ್ಲಿ ಟೆಪ್ಪೋ ಅಥವಾ ಹಳೆಕೋವಿಯು ಪರಿಚಯವಾಗುವುದನ್ನು ಕಂಡಿತು. ರೈತರ ಬೃಹತ್‌ ಸಮೂಹದಿಂದ ಪರಿಣಾಮಕಾರೀ ಸೈನ್ಯಗಳನ್ನು ಸೃಷ್ಟಿಸಲು ಇದು ಸೇನಾನಾಯಕರಿಗೆ ಅವಕಾಶ ಕಲ್ಪಿಸಿಕೊಟ್ಟಿತು. ಹೊಸ ಆಯುಧಗಳು ಹೆಚ್ಚು ವಿವಾದಾತ್ಮಕವಾಗಿದ್ದವು. ಅವುಗಳ ಬಳಕೆಯ ಸರಾಗತೆ ಮತ್ತು ಪ್ರಾಣಾಂತಿಕ ಪರಿಣಾಮಕಾರಿತ್ವವನ್ನು ಸಂಪ್ರದಾಯಕ್ಕಾದ ಒಂದು ಅವಮಾನಕರ ಪ್ರತ್ಯಕ್ಷ ಮುಖಭಂಗವಾಗಿ ಅನೇಕ ಸಮುರಾಯ್‌ಗಳು ಕಂಡರು.
1575ರಲ್ಲಿ ನಡೆದ ನಾಗಾಷಿನೊದ ಕದನದಲ್ಲಿ ಟೆಪ್ಪೋ ದ ಪ್ರಾಣಾಂತಿಕ ಸ್ವರೂಪದಲ್ಲಿ ಒಡಾ ನೊಬುನಾಗಾ ಬಳಸಿದ. ಇದು ಟಕೆಡಾ ಬುಡಕಟ್ಟು ಅಂತ್ಯಗೊಳ್ಳಲು ಕಾರಣವಾಯಿತು.
ಆರಂಭಿಕವಾಗಿ ಪೋರ್ಚುಗೀಸರು ಮತ್ತು ಡಚ್ಚರಿಂದ ಪರಿಚಯಿಸಲ್ಪಟ್ಟ ನಂತರ, ಟೆಪ್ಪೋ ಗಳು ಜಪಾನಿನ ಕೋವಿಕಮ್ಮಾರರಿಂದ ಒಂದು ಬೃಹತ್‌ ಪ್ರಮಾಣದಲ್ಲಿ ತಯಾರಾದವು. 16ನೇ ಶತಮಾನದ ಅಂತ್ಯದ ವೇಳೆಗೆ, ಬೇರಾವುದೇ ಐರೋಪ್ಯ ರಾಷ್ಟ್ರದಲ್ಲಿ ಇದ್ದುದಕ್ಕಿಂತ ಜಪಾನ್‌ನಲ್ಲಿ ಹೆಚ್ಚಿನ ಸಂಖ್ಯೆಯ ಬಂದೂಕುಗಳಿದ್ದವು. ಅಶಿಗರು ರೈತ ಕಾಲಾಳು ಸೇನಾ ತುಕಡಿಗಳಿಂದ ಹೆಚ್ಚಿನ ರೀತಿಯಲ್ಲಿ ರಾಶಿಯಾಗಿ  ಬಳಸಲ್ಪಟ್ಟ ಟೆಪ್ಪೋ ಗಳು, ಅನೇಕ ವಿಧಗಳಲ್ಲಿ ಸಮುರಾಯ್‌ಗಳ ಪರಾಕ್ರಮದ ತದ್ವಿರುದ್ಧತೆಯಾಗಿತ್ತು. ಟೊಕುಗವಾ ಶೊಗುನಾಟೆಯ ಸ್ಥಾಪನೆಯಾಗುವುದರೊಂದಿಗೆ ಮತ್ತು ನಾಗರಿಕ ಯುದ್ಧವು ಕೊನೆಯಾಗುವುದರೊಂದಿಗೆ, ಮಾಲೀಕತ್ವಕ್ಕೆ ಎದುರಾದ ಪ್ರತಿಬಂಧದ ಕಾರಣದಿಂದಾಗಿ ಬಂದೂಕುಗಳ ತಯಾರಿಕೆಯು ಕುಸಿಯಿತು. ಟೊಕುಗವಾ ಅವಧಿಯ ವೇಳೆಗೆ ಬಹುಪಾಲು ಭರ್ಜಿ-ಆಧರಿತ ಆಯುಧಗಳ ಬಳಕೆಯು ಭಾಗಶಃ ತಪ್ಪಿತ್ತು. ಏಕೆಂದರೆ, ಆ ಸಮಯದಲ್ಲಿ ಸಾಮಾನ್ಯವಾಗಿದ್ದ ಅತಿ-ಸಾಮೀಪ್ಯದ ಕಾಳಗಕ್ಕೆ ಅವು ಪ್ರಶಸ್ತಕರವಾದ ಮಟ್ಟಕ್ಕಿಂತ ಕೆಳಗಿದ್ದವು; ಇದರೊಂದಿಗೆ ಮೇಲೆ ಉಲ್ಲೇಖಿಸಲಾದ ಬಂದೂಕುಗಳ ಮೇಲಿನ ಪ್ರತಿಬಂಧಗಳೂ ಸೇರಿಕೊಂಡು, ಸಮುರಾಯ್‌ಗಳಿಂದ ವಿಶಿಷ್ಟವಾಗಿ ಒಯ್ಯಲ್ಪಡುವ ಏಕೈಕ ಆಯುಧಗಳಾಗಿ ಡೈಶೋ ಗಳು ಹೊರಹೊಮ್ಮಿದವು.
thumb|left|220px|ಓಝುತ್ಸು (大筒), ತಿರುಪು ಕೀಲಿನ ಹಿಂಭಾಗದ ರಂಧ್ರದಿಂದ-ಮದ್ದುಗುಂಡು ತುಂಬುವ ಗಾಡಿತೋಪು, 16ನೇ ಶತಮಾನ
ಸಹಾಯಕ ಸಿಬ್ಬಂದಿಯ ಆಯುಧಗಳು ಸಹ ಸಮುರಾಯ್‌ಗಳಿಂದ ಸಾಂದರ್ಭಿಕವಾಗಿ ಬಳಸಲ್ಪಡುತ್ತಿದ್ದು, ಬೋ ಎಂಬುದು ಇವುಗಳ ಪೈಕಿಯ ಅತ್ಯಂತ ಪ್ರಸಿದ್ಧ ಉದಾಹರಣೆಯಾಗಿತ್ತು. ಉಕ್ಕಿನ ಬಳೆಗಳಿಂದ ಮುಚ್ಚಿಡುವ ಮೂಲಕ ಇದನ್ನು ಮತ್ತಷ್ಟು ಬಲಯುತವಾಗಿ ಮಾಡಲು ಅವಕಾಶವಿದ್ದು, ಜೋ ಎಂಬುದು ಇದಕ್ಕಿದ್ದ ಒಂದು ಉದಾಹರಣೆಯಾಗಿತ್ತು. ಕನಾಬೊ ಎಂದು ಕರೆಯಲ್ಪಡುತ್ತಿದ್ದ, ಉಕ್ಕಿನ ಗುಬುಟುಗಳನ್ನು ಹೊದಿಸಿದ ಒಂದು ಗದೆಯು ವಾಸ್ತವತೆಗಿಂತ ಹೆಚ್ಚಾಗಿ ಪುರಾಣದಲ್ಲಿ ಹೆಚ್ಚು ಆಗಿಂದಾಗ್ಗೆ ಕಂಡುಬರುತ್ತಿತ್ತು. ಆದಾಗ್ಯೂ, ವಾಸ್ತವವಾಗಿ ಇದನ್ನು ಬಳಸಿದಾಗ, ರಣಾಂಗಣದಲ್ಲಿ ಒಂದು ಪ್ರಾಣಾಂತಿಕ ಬಲವಾಗಿ ಅದು ಪರಿಣಮಿಸುತ್ತಿತ್ತು.
ಸಮುರಾಯ್‌ ಪದದ ವ್ಯುತ್ಪತ್ತಿ ಹಾಗೂ ಸಂಬಂಧಿತ ಪದಗಳು
thumb|right|100px|[[ಕಾಂಜಿ ಬರವಣಿಗೆಯಲ್ಲಿ ಸಮುರಾಯ್ ಪದ.]] "ಶ್ರೀಮಂತ ವರ್ಗದವರ ಸನಿಹದಲ್ಲಿ ಜೊತೆಗಿದ್ದು ಸೇವೆ ಮಾಡುವವರು ಅಥವಾ ಅವರನ್ನು ನೋಡಿಕೊಳ್ಳುವವರು" ಎಂಬುದು ಸಮುರಾಯ್‌ ಪದದ ಮೂಲ ಅರ್ಥವಾಗಿತ್ತು, ಮತ್ತು ಅದೇ ಅರ್ಥವನ್ನು ಹೊಂದಿದ್ದ ಚೀನೀ ಅಕ್ಷರದಲ್ಲಿ (ಅಥವಾ ಕಾಂಜೀ  ಲಿಪಿಯಲ್ಲಿ) ಅದು ಬರೆಯಲ್ಪಟ್ಟಿತ್ತು. ಜಪಾನೀ ಭಾಷೆಯಲ್ಲಿ, ಹೀಯನ್‌ ಅವಧಿಗೆ ಮುಂಚಿನ ಕಾಲದಲ್ಲಿ ಮೂಲತಃ ಇದನ್ನು ಸಬುರಾವು ಎಂದೂ, ಮತ್ತು ನಂತರದಲ್ಲಿ ಸಬುರಾಯ್‌  ಎಂದೂ ಉಚ್ಚರಿಸಲಾಗುತ್ತಿತ್ತು. ನಂತರ ಬಂದ ಇಡೊ ಅವಧಿಯಲ್ಲಿ ಇದು ಸಮುರಾಯ್‌ ಎಂದು ಉಚ್ಚರಿಸಲ್ಪಡುತ್ತಿತ್ತು. ಜಪಾನೀ ಸಾಹಿತ್ಯದಲ್ಲಿ, ಕೊಕಿನ್ಷೂವಿನಲ್ಲಿ (古今集, 10ನೇ ಶತಮಾನದ ಆದಿಭಾಗ) ಸಮುರಾಯ್‌ ಕುರಿತಾಗಿ ಒಂದು ಮುಂಚಿನ ಉಲ್ಲೇಖವಿದೆ:
"Attendant to your nobility
Ask for your master's umbrella
The dews 'neath the trees of Miyagino
Are thicker than rain"
ಬುಷಿ  (武士, ಅಕ್ಷರಶಃ ಅರ್ಥ: "ಯೋಧ ಅಥವಾ ಶಸ್ತ್ರಸೈನಿಕ") ಎಂಬ ಪದವು ಜಪಾನಿನ ಶೋಕು ನಿಹೊಂಗಿ  (続日本記, 797 A.D.) ಎಂಬ ಒಂದು ಮುಂಚಿನ ಇತಿಹಾಸದಲ್ಲಿ ಮೊದಲು ಕಾಣಿಸಿಕೊಳ್ಳುತ್ತದೆ. 721 A.D.ಯ ವರ್ಷಕ್ಕೆ ಸಂಬಂಧಿಸಿದ ಪುಸ್ತಕದ ಭಾಗವೊಂದರಲ್ಲಿ, ಶೋಕು ನಿಹೊಂಗಿ ಹೀಗೆ ಉಲ್ಲೇಖಿಸುತ್ತದೆ: "ರಾಷ್ಟ್ರವು ಯಾರನ್ನು ಗೌರವಿಸುತ್ತದೋ ಅವರು ಯಾರು ವಿದ್ವಾಂಸರು ಹಾಗೂ ಯೋಧರಾಗಿರುತ್ತಾರೆ". ಬುಷಿ ಎಂಬ ಪದವು ಚೀನಾದ ಮೂಲವನ್ನು ಹೊಂದಿದೆ ಹಾಗೂ ಯೋಧ  ಎಂಬ ಪದಕ್ಕಿರುವ ಸ್ಥಳೀಕ ಜಪಾನೀ ಪದಗಳಾದ ತ್ಸುವಾಮೊನೊ  ಮತ್ತು ಮೊನೊನೊಫು ಗಳಿಗೆ ಹೊಂದುವಂತಿದೆ.
ಸಾಂಪ್ರದಾಯಿಕ ಯೋಧರ ಕುಟುಂಬಗಳಿಗೆ ಸೇರಿದ ಪ್ರಾಚೀನ ಜಪಾನೀ ಸೈನಿಕರಿಗೆ ಬುಷಿ ಎಂಬ ಹೆಸರನ್ನು ನೀಡಲಾಗಿತ್ತು. ಮುಖ್ಯವಾಗಿ ಜಪಾನ್‌ನ ಉತ್ತರ ಭಾಗದಲ್ಲಿ ಬುಷಿ ವರ್ಗವು ಅಭಿವೃದ್ಧಿಯಾಯಿತು. ಅವು ಪ್ರಬಲವಾದ ಬುಡಕಟ್ಟುಗಳನ್ನು ರೂಪಿಸಿದವು. ಕ್ಯೋಟೋದಲ್ಲಿ ಜೀವಿಸಿದ್ದ ಸಾಮ್ರಾಜ್ಯಶಾಹಿ ಕುಟುಂಬವನ್ನು ಬೆಂಬಲಿಸಲು ತಮಗೆ ತಾವೇ ಒಟ್ಟುಗೂಡುಗುತ್ತಿದ್ದ ಶ್ರೀಮಂತ ಕುಟುಂಬಗಳಿಗೆ ವಿರುದ್ಧವಾಗಿ 12ನೇ ಶತಮಾನದಲ್ಲಿ ಈ ಬುಡಕಟ್ಟುಗಳು ನಿಂತಿದ್ದವು. ಬುಷಿ ಎಂಬ ಪದಕ್ಕೆ ಯೋಧರು ಸ್ವತಃ ಆದ್ಯತೆ ನೀಡುವುದರೊಂದಿಗೆ, ಸಮುರಾಯ್‌ ಎಂಬ ಪದವು ಕ್ಯೂಜ್‌ ಶ್ರೀಮಂತ ಪ್ರಭುತ್ವದ ವರ್ಗದಿಂದ ಬಳಸಲ್ಪಟ್ಟ ಪದವಾಗಿತ್ತು. "ಯೋಧನ ಕಾರ್ಯವಿಧಾನ" ಎಂದು ಹೆಸರಾಗಿದ್ದ ಬುಷಿಡೋ ಪದವು, ಈ ಪದದಿಂದ ಜನ್ಯವಾಗಿದೆ ಮತ್ತು ಯೋಧನೋರ್ವನ ಮಹಲನ್ನು ಬ್ಯೂಕ್‌ಯಾಶಿಕಿ  ಎಂದು ಕರೆಯಲಾಗುತ್ತಿತ್ತು.
ಬುಷಿ ಮತ್ತು ಸಮುರಾಯ್‌  ಎಂಬ ಪದಗಳು 12ನೇ ಶತಮಾನದ ಸುಮಾರಿಗೆ ಪರ್ಯಾಯ ಪದಗಳಾಗಿ ಮಾರ್ಪಟ್ಟವು ಎಂದು ಐಡಿಯಲ್ಸ್‌ ಆಫ್‌ ದಿ ಸಮುರಾಯ್‌—ರೈಟಿಂಗ್ಸ್‌ ಆಫ್‌ ಜಪಾನೀಸ್‌ ವಾರಿಯರ್ಸ್‌  ಎಂಬ ತನ್ನ ಪುಸ್ತಕದಲ್ಲಿ ವಿಲಿಯಂ ಸ್ಕಾಟ್‌ ವಿಲ್ಸನ್‌ ತಿಳಿಸಿದ್ದಾನೆ. ಯೋಧ ಎಂಬ ಪದದ ಮೂಲಗಳನ್ನಷ್ಟೇ ಅಲ್ಲದೇ, ಸದರಿ ಪದವನ್ನು ನಿರೂಪಿಸಲು ಬಳಸಲಾದ ಕಾಂಜೀ  ಲಿಪಿಯ ಕುರಿತು, ವಿಲ್ಸನ್‌ನ ಪುಸ್ತಕವು ಜಪಾನಿನ ಇತಿಹಾಸದಲ್ಲಿ ಆಮೂಲಾಗ್ರವಾಗಿ ಶೋಧಿಸಿದೆ.
"ಬು (武) ಎಂಬ ಲಿಪಿಯನ್ನು ವಿಘಟಿಸುವುದರಿಂದ ಮೂಲಸ್ವರೂಪವು (止) ಪ್ರಕಟಗೊಂಡು, "ನಿಲ್ಲಿಸುವುದು" ಎಂಬ ಅರ್ಥವನ್ನು, ಹಾಗೂ ಮೂಲಸ್ವರೂಪದ ಒಂದು ಸಂಕ್ಷಿಪ್ತ ರೂಪವಾದ (戈 ) "ಭರ್ಜಿ" ಎಂಬುದನ್ನು ನೀಡುತ್ತದೆ. ಚೀನಾದ ಒಂದು ಮುಂಚಿನ ಪದಕೋಶವಾದ ಷುವೋ ವೆನ್‌, ಈ ವ್ಯಾಖ್ಯಾನವನ್ನು ನೀಡುತ್ತದೆ: "ಆಯುಧವನ್ನು ವಶಪಡಿಸಿಕೊಳ್ಳುವುದನ್ನು ಬು ಒಳಗೊಳ್ಳುತ್ತದೆಯಾದ್ದರಿಂದ ಅದು ಭರ್ಜಿಯನ್ನು ನಿಲ್ಲಿಸುತ್ತದೆ ಅಥವಾ ತಡೆಹಿಡಿಯುತ್ತದೆ." ತ್ಸೋ ಚುವಾನ್‌ ಎಂಬ ಚೀನಾದ ಮತ್ತೊಂದು ಮುಂಚಿನ ಆಕರವು ಇನ್ನೂ ಮುಂದುವರೆದು ಹೀಗೆ ಹೇಳುತ್ತದೆ:
ವಿಲ್ಸನ್‌ ಹೇಳುವ ಪ್ರಕಾರ, ನಾಲ್ಕು ವರ್ಗಗಳ ಪೈಕಿ ಅತ್ಯುನ್ನತವಾದುದಾಗಿದ್ದ ಷಿ ವರ್ಗವು, ಆಯುಧಗಳನ್ನಷ್ಟೇ ಅಲ್ಲದೇ ಪುಸ್ತಕಗಳನ್ನು ಝಳಪಿಸಿತು. ಆದ್ದರಿಂದಲೇ ಬುಷಿ ಎಂಬುದು "ಸಾಹಿತ್ಯಿಕವಾಗಿಯಾಗಲೀ ಅಥವಾ ಪ್ರಧಾನವಾಗಿ ಸೇನಾ ವಿಧಾನಗಳಿಂದಾಗಲೀ, ಶಾಂತಿಯನ್ನು ಕಾಪಾಡುವ ಸಾಮರ್ಥ್ಯವಿರುವ ಓರ್ವ ಮನುಷ್ಯ" ಎಂದು ಅರ್ಥೈಸಲ್ಪಡುತ್ತದೆ.
ಅಝುಚಿ-ಮೊಮೊಯಾಮಾ ಅವಧಿ ಎಂದು ಹೆಸರಾದ ಆರಂಭಿಕ ಆಧುನಿಕ ಅವಧಿ ಹಾಗೂ 16ನೇ ಶತಮಾನದ ಅಂತ್ಯ ಹಾಗೂ 17ನೇ ಶತಮಾನದ ಆರಂಭದ ಇಡೊ ಅವಧಿಯವರೆಗೆ ಸಬುರಾಯ್‌ ಎಂಬ ಪದವು ಸಮುರಾಯ್‌  ಎಂಬ ಪದದಿಂದ ಬರಲಿಸಲ್ಪಟ್ಟಿರಲಿಲ್ಲ. ಆದಾಗ್ಯೂ, ಅದಕ್ಕಿಂತಲೂ ಬಹಳ ಮುಂಚೆಯೇ ಅರ್ಥವು ಬದಲಾಗಿತ್ತು.
thumb|300px|ಕೊಷಿರೇಯಲ್ಲಿನ ಒಂದು ಸಮುರಾಯ್‌ ಕಟಾನಾ. ಸಮುರಾಯ್‌ಗಳ‌ ಆಳ್ವಿಕೆಯ ಯುಗದ ಅವಧಿಯಲ್ಲಿ ಖಡ್ಗಕೌಶಲವು ಅತ್ಯಂತ ಮುಖ್ಯವಾಗಿ ರೂಪುಗೊಂಡಿತ್ತಾದರೂ ಯುಮಿಟೊರಿ (弓取, "ಬಿಲ್ಲುಗಾರ") ಎಂಬ ಪದವೂ ಸಹ, ಒರ್ವ ನಿಪುಣ ಯೋಧನಿಗೆ ನೀಡಲಾಗುವ ಒಂದು ಗೌರವಾರ್ಥ ಬಿರುದಾಗಿ ಬಳಸಲ್ಪಟ್ಟಿತು. (ಜಪಾನಿಯರ ಬಿಲ್ಲುವಿದ್ಯೆಯು (ಕ್ಯುಜುಟ್ಸು ) ಹಚಿಮನ್‌ ಎಂಬ ಯುದ್ಧ ದೇವರೊಂದಿಗೆ ಈಗಲೂ ಬಲವಾದ ಸಂಬಂಧವನ್ನು ಹೊಂದಿದೆ.)
ಒಂದು ಬುಡಕಟ್ಟು ಅಥವಾ ಡೈಮ್ಯೊ ನೊಂದಿಗೆ (大名) ಯಾವುದೇ ಜೋಡಣೆಯಿರದ ಸಮುರಾಯ್‌ ಒಬ್ಬನನ್ನು ಓರ್ವ ರೋನಿನ್‌ (浪人) ಎಂದು ಕರೆಯಲಾಗುತ್ತಿತ್ತು. ಜಪಾನೀ ಭಾಷೆಯಲ್ಲಿ, ರೋನಿನ್‌ ಎಂಬ ಪದವು "ತೂಗಾಡುವ ಮನುಷ್ಯ" ಎಂಬ ಅರ್ಥವನ್ನು ಕೊಡುತ್ತದೆ. ಅಂದರೆ, ಸಮುದ್ರದಲ್ಲಿನ ಅಲೆಗಳಂತೆ ಗುರಿಯಿಲ್ಲದೆ ಯಾವಾಗಲೂ ಅಲೆದಾಡುತ್ತಿರುವಂತೆ ನಿಯಾಮಕವಾಗಿಸಲ್ಪಟ್ಟ ಓರ್ವ ಮನುಷ್ಯ ಎಂಬುದು ಈ ಪದಗುಚ್ಛದ ಅರ್ಥ. ತನ್ನ ಧಣಿಯು ಮರಣಿಸಿದ ಕಾರಣದಿಂದಾಗಿ, ಸಮುರಾಯ್‌ಗಳು ನಿಷೇಧಿಸಲ್ಪಟ್ಟ ಕಾರಣದಿಂದಾಗಿ ಅಥವಾ ಓರ್ವ ರೋನಿನ್‌ ಆಗುವುದನ್ನು ಸುಮ್ಮನೇ ಸಮುರಾಯ್‌ ಆಯ್ಕೆ ಮಾಡಿದ ಕಾರಣದಿಂದಾಗಿ ಮತ್ತೆಂದೂ ಧಣಿಯೊಬ್ಬನ ಸೇವೆಯಲ್ಲಿಲ್ಲದ ಓರ್ವ ಸಮುರಾಯ್‌ನನ್ನು ವಿವರಿಸಲು ಈ ಪದವು ಬಂದಿತು.
ಸಮುರಾಯ್‌ಗಳ ವೇತನವನ್ನು ಅಕ್ಕಿಯ ಕೊಕು ವಿನಲ್ಲಿ (ಓರ್ವ ಮನುಷ್ಯನನ್ನು ಒಂದು ವರ್ಷದವರೆಗೆ ಪೋಷಿಸಲು ಸಾಕಾಗುವ 180 ಲೀಟರ್‌ಗಳಷ್ಟು) ಅಳೆಯಲಾಗುತ್ತಿತ್ತು. ಹ್ಯಾನ್‌‌ ಗಳ ಸೇವೆಯಲ್ಲಿರುವ ಸಮುರಾಯ್‌ಗಳನ್ನು ಹ್ಯಾನ್‌‌ಷಿ ಎಂದು ಕರೆಯಲಾಗುತ್ತದೆ. thumb|right|225px|ಸಮುರಾಯ್‌ ರಕ್ಷಾಕವಚ, ತೊಪ್‌ಕಾಪಿ ಅರಮನೆ, ಇಸ್ತಾನ್‌ಬುಲ್‌, ಟರ್ಕಿ ಕೆಳಗೆ ನಮೂದಿಸಲಾಗಿರುವ ಪದಗಳು ಸಮುರಾಯ್‌ಗೆ ಅಥವಾ ಸಮುರಾಯ್‌ ಸಂಪ್ರದಾಯಕ್ಕೆ ಸಂಬಂಧಪಟ್ಟಿವೆ: "ಬನ್‌" (ಸಾಹಿತ್ಯಿಕ ಅಧ್ಯಯನ) ಮತ್ತು "ಬು"ಗೆ (ಸೇನಾ ಅಧ್ಯಯನ ಅಥವಾ ಕಲೆಗಳು) ಸಂಬಂಧಿಸಿರುವ ಕಾಂಜೀ ಲಿಪಿಯಿಂದ ಸಂಕೇತೀಕರಿಸಲ್ಪಟ್ಟಿರುವ ಓರ್ವ ಸುಸಂಸ್ಕೃತ ಯೋಧ ಸಮರಕಲೆಯ ಒಂದು ಮನೆ ಅಥವಾ ಇಂಥ ಮನೆಯೊಂದರ ಸದಸ್ಯ ಓರ್ವ ಯೋಧ ಎಂಬ ಅರ್ಥವನ್ನು ಕೊಡುವ ಒಂದು ಪ್ರಾಚೀನ ಶಬ್ದ. ಬುಗೀಶಾ ದ ಸಂಕ್ಷಿಪ್ತಗೊಳಿಸಲಾದ ಒಂದು ಪದ (武芸者), ಅಕ್ಷರಶಃ ಅರ್ಥ: ಕದನ ಕಲೆಯ ಮನುಷ್ಯ. ಇದು ಸ್ಥೂಲವಾಗಿ "ಸಂಭಾವಿತ" ಎಂಬ ಅರ್ಥವನ್ನು ಕೊಡುವ ಪದ. ಇದು ಸಮುರಾಯ್‌ಗಳಿಗಾಗಿ, ನಿರ್ದಿಷ್ಟವಾಗಿ ಬುಷಿ ಯಂಥ (武士, ಯೋಧ ಅಥವಾ ಸಮುರಾಯ್‌ ಎಂಬ ಅರ್ಥವನ್ನು ನೀಡುವ) ಪದಗಳಲ್ಲಿ ಕೆಲವೊಮ್ಮೆ ಬಳಸಲ್ಪಡುತ್ತದೆ. ಮಾಟ್ಸುವೊ ಬಶೋನಿಂದ ತನ್ನ ಪ್ರಸಿದ್ಧ ಹೈಕುವಿನಲ್ಲಿ ಜನಪ್ರಿಯಗೊಳಿಸಲ್ಪಟ್ಟ ಓರ್ವ ಸೈನಿಕನಿಗಾಗಿರುವ ಒಂದು ಹಳೆಯ ಪದ. ಓರ್ವ ಸದೃಢ ವ್ಯಕ್ತಿ ಎಂಬ ಅಕ್ಷರಶಃ ಅರ್ಥವನ್ನು ಇದು ನೀಡುತ್ತದೆ.
ಮಾಟ್ಸುವೊ ಬಶೋ
(ಅನುವಾದ: ಲೂಸಿಯೆನ್‌ ಸ್ಟ್ರಿಕ್‌)
ಮಿಥ್ಯಾಕಲ್ಪನೆ ಮತ್ತು ವಾಸ್ತವತೆ
ಬಹುಪಾಲು ಸಮುರಾಯ್‌ಗಳು ಒಂದು ಸಂಭಾವಿತತನದ ನಡವಳಿಕೆಗೆ ಅಥವಾ ಶಿಷ್ಟಾಚಾರಕ್ಕೆ ಒಳಪಟ್ಟಿದ್ದರು ಮತ್ತು ಅವರಿಗಿಂತ ಕೆಳಗಿರುವವರಿಗೆ ಒಂದು ಆದರ್ಶವಾಗಿರಬೇಕೆಂಬುದನ್ನು ಅವರಿಂದ ನಿರೀಕ್ಷಿಸಲಾಗುತ್ತಿತ್ತು. ....seppuku (切腹) ಎಂಬುದು ಅವರ ಶಿಷ್ಟಾಚಾರದ ಒಂದು ಗಮನಾರ್ಹ ಭಾಗವಾಗಿದ್ದು ಇದರಲ್ಲಿ ಸಮುರಾಯ್‌ಗಳು ಸಾಮಾಜಿಕ ನಿಯಮಗಳಿಗೆ ಇನ್ನೂ ಉಪಕೃತರಾಗಿದ್ದರು ಹಾಗೂ ಸಾವಿನೆಡೆಗೆ ಸಾಗುವ ಮೂಲಕ ಓರ್ವ ಪದಚ್ಯುತ ಸಮುರಾಯ್‌ ತನ್ನ ಗೌರವವನ್ನು ಮರಳಿ ಗಳಿಸಲು ಅದು ಅವಕಾಶಮಾಡಿಕೊಟ್ಟಿತ್ತು. 1905ರಲ್ಲಿನ ...Bushido (武士道) ಬರಹಗಾರಿಕೆಯಂಥ, ಸಮುರಾಯ್‌ ನಡವಳಿಕೆಯ ರೋಮಾಂಚಕಾರಿ ರೂಪದ ಅನೇಕ ನಿರೂಪಣೆಗಳು ಲಭ್ಯವಿರುವಾಗಲೇ, ರಣಾಂಗಣದಲ್ಲಿ ಬೇರಾವುದೇ ಯೋಧರಷ್ಟೇ ಸಮುರಾಯ್‌ಗಳೂ ಕಾರ್ಯೋದ್ಯುಕ್ತರಾಗಿರುತ್ತಿದ್ದರು ಎಂಬುದನ್ನು ಕೊಬುಡೊ ಮತ್ತು ಸಾಂಪ್ರದಾಯಿಕ ಬುಡೋನ ಅಧ್ಯಯನಗಳು ಸೂಚಿಸುತ್ತವೆ.
20ನೇ ಶತಮಾನದ ಅತಿರೇಕದ ಭಾವಾವೇಶದ ಅಥವಾ ವಾಸ್ತವಕ್ಕೆ ದೂರವಿರುವ ಸ್ಥಿತಿಯ ಚಿತ್ರಣದ ಹೊರತಾಗಿಯೂ, ಸ್ವಾಮಿನಿಷ್ಠೆಯಿಲ್ಲದ ಮತ್ತು ವಿಶ್ವಾಸಘಾತುಕರಾಗಿರುವ (ಉದಾಹರಣೆಗೆ, ಅಕೆಚಿ ಮಿಟ್ಸುಹಿದೆ), ಪುಕ್ಕಲುತನದ, ಕೆಚ್ಚೆದೆಯ, ಅಥವಾ ವಿಪರೀತವಾಗಿ ನಿಷ್ಠೆತೋರುವ (ಉದಾಹರಣೆಗೆ, ಕುಸುನೋಕಿ ಮಸಾಶಿಗೆ) ರೀತಿಯಲ್ಲಿಯೂ ಸಮುರಾಯ್‌ಗಳು ಚಿತ್ರಿಸಲ್ಪಟ್ಟಿದ್ದಾರೆ. ಸಮುರಾಯ್‌ಗಳು ತಮ್ಮ ಸಮಕ್ಷವಾದ ಮೇಲಧಿಕಾರಿಗಳಿಗೆ ಸಾಮಾನ್ಯವಾಗಿ ನಿಷ್ಠರಾಗಿರುತ್ತಿದ್ದರು. ಇದಕ್ಕೆ ಪ್ರತಿಯಾಗಿ ಆ ಅಧಿಕಾರಿಗಳು ಸ್ವತಃ ತಾವು ಉನ್ನತಮಟ್ಟದ ಧಣಿಗಳೊಂದಿಗೆ ಸಂಬಂಧವನ್ನು ಹೊಂದಿರುತ್ತಿದ್ದರು. ಉನ್ನತ ಮಟ್ಟದ ಧಣಿಗಳೆಡೆಗಿನ ಈ ನಿಷ್ಠಾವಂತಿಕೆಗಳು ಹಲವು ಬಾರಿ ಬದಲಾಗುತ್ತಿದ್ದವು; ಉದಾಹರಣೆಗೆ, ಟೊಯೊಟೊಮಿ ಹಿಡೆಯೊಶಿ (豊臣秀吉) ಅಡಿಯಲ್ಲಿ ಸಂಬಂಧಹೊಂದಿದ್ದ ಉನ್ನತ ಮಟ್ಟದ ಧಣಿಗಳು ನಿಷ್ಠಾವಂತ ಸಮುರಾಯ್‌ಗಳಿಂದ ಸೇವೆಯನ್ನು ಪಡೆಯುತ್ತಿದ್ದರು, ಆದರೆ ಅವರಡಿಯಲ್ಲಿನ ಊಳಿಗಮಾನ್ಯ ಪದ್ಧತಿಯ ಧಣಿಗಳು ತಮ್ಮ ಸಮುರಾಯ್‌ಗಳನ್ನು ತಮ್ಮೊಂದಿಗೆ ತೆಗೆದುಕೊಂಡು ಹೋಗುವುದರ ಮೂಲಕ ತಮ್ಮ ಬೆಂಬಲವನ್ನು ಟೊಕುಗವಾಗೆ ಬದಲಾಯಿಸಲು ಸಾಧ್ಯವಿತ್ತು. ಆದಾಗ್ಯೂ, ಸಮುರಾಯ್‌ಗಳು ತಮ್ಮ ಧಣಿಗೆ ಅಥವಾ ಡೈಮ್ಯೊಗೆ ನಿಷ್ಠರಾಗಿಲ್ಲದ ಗಮನಾರ್ಹವಾದ ನಿದರ್ಶನಗಳೂ ಇದ್ದು, ಇಂಥ ಸಂದರ್ಭದಲ್ಲಿ ಚಕ್ರವರ್ತಿಯೆಡೆಗಿನ ನಿಷ್ಠಾವಂತಿಕೆಯು ಪರಮಾಧಿಕಾರವನ್ನು ಹೊಂದಿರುವ ರೀತಿಯಲ್ಲಿ ನೋಡಲ್ಪಡುತ್ತಿತ್ತು.
ಜನಪ್ರಿಯ ಸಂಸ್ಕೃತಿ
thumb|250px|right|ಮಿಟೋ ಕೊಮೊನ್‌ನ ಸಜ್ಜಿಕೆಯಲ್ಲಿರುವ ನಟ ಕೊಟಾರೊ ಸಟೊಮಿ ಜಿದಾಯ್ಗೆಕಿಯು (ಅಕ್ಷರಶಃ ಅರ್ಥ: ಐತಿಹಾಸಿಕ ನಾಟಕ) ಜಪಾನಿಯರ ಚಲನಚಿತ್ರಗಳು ಹಾಗೂ TVಯಲ್ಲಿನ ಒಂದು ಪ್ರಧಾನ ಕಾರ್ಯಕ್ರಮವಾಗಿ ಗುರುತಿಸಿಕೊಂಡಿದೆ. ದುಷ್ಟ ಸಮುರಾಯ್‌ಗಳು ಹಾಗೂ ವರ್ತಕರ ವಿರುದ್ಧ ಎದ್ದುನಿಂತ ಕೆಂಜುಟ್ಸುವಿನೊಂದಿಗಿನ ಓರ್ವ ಸಮುರಾಯ್‌ನ್ನು ಈ ಕಾರ್ಯಕ್ರಮಗಳು ವಿಶಿಷ್ಟವಾಗಿ ತೋರಿಸುತ್ತವೆ. ಟೊಕುಗವಾ ಮಿಟ್ಸುಕುನಿಯ ದೇಶಾಟನೆ ಅಥವಾ ಪ್ರವಾಸದ ಕುರಿತಾದ ಕಥೆಗಳ ಒಂದು ಕಾಲ್ಪನಿಕ ಸರಣಿಯಾದ ಮಿಟೊ ಕೋಮನ್‌ (水戸黄門) ಎಂಬುದು ಒಂದು ಜನಪ್ರಿಯ TV ನಾಟಕವಾಗಿದ್ದು, ಓರ್ವ ನಿವೃತ್ತ ಶ್ರೀಮಂತ ವ್ಯಾಪಾರಿಯಂತೆ ವೇಷಮರೆಸಿಕೊಂಡ ಮಿಟ್ಸುಕುನಿಯು ಅವನ ಒಡನಾಡಿಗಳಂತೆ  ವೇಷಮರೆಸಿಕೊಂಡಿರುವ ಇಬ್ಬರು ಶಸ್ತ್ರಾಸ್ತ್ರರಹಿತ ಸಮುರಾಯ್‌ಗಳೊಂದಿಗೆ ಪ್ರವಾಸ ಕೈಗೊಳ್ಳುವುದನ್ನು ಇದರಲ್ಲಿ ತೋರಿಸಲಾಗಿದೆ. ತಾನು ಹೋದೆಡೆಯೆಲ್ಲಾ ಅವನು ಸಮಸ್ಯೆಗಳನ್ನು ಕಂಡುಕೊಳ್ಳುತ್ತಾನೆ, ಮತ್ತು ಸಾಕ್ಷ್ಯವನ್ನು ಒಟ್ಟುಗೂಡಿಸಿದ ನಂತರ, ತನ್ನ ಗುರುತನ್ನು ಪ್ರಕಟಿಸುವುದಕ್ಕೆ ಮುಂಚಿತವಾಗಿ ದುಷ್ಟ ಸಮುರಾಯ್‌ ಹಾಗೂ ವರ್ತಕರನ್ನು ಪಶ್ಚಾತ್ತಾಪ ಪಡದೆ ಚಚ್ಚಿಕೆಡವಲು ತನ್ನ ಸಮುರಾಯ್‌ಗೆ ಅವಕಾಶ ನೀಡುತ್ತಾನೆ. ತಮ್ಮ ಸಂಪೂರ್ಣ ಬುಡಕಟ್ಟನ್ನು ಅವನು ನಾಶಮಾಡಬಲ್ಲ ಎಂಬುದು ಆ ಖಳನಾಯಕರಿಗೆ ಆಗ ಸ್ಪಷ್ಟವಾಗುತ್ತದೆ ಮತ್ತು ಅವನ ಶಿಕ್ಷೆಗಳು ತಮ್ಮ ಕುಟುಂಬದವರೆಗೂ ವಿಸ್ತರಣೆಯಾಗುವುದಿಲ್ಲ ಎಂಬ ಭರವಸೆಯೊಂದಿಗೆ ಆ ಖಳನಾಯಕರು ಅವನಿಗೆ ಶರಣಾಗುತ್ತಾರೆ.
ಚಲನಚಿತ್ರ ನಿರ್ದೇಶಕ ಅಕಿರಾ ಕುರೊಸಾವಾನ ಸಮುರಾಯ್‌-ಕಥೆಯುಳ್ಳ ಚಲನಚಿತ್ರಗಳು ಈ ಕಲಾಪ್ರಕಾರದ ಪೈಕಿ ಅತ್ಯಂತ ಮೆಚ್ಚುಗೆಯನ್ನು ಪಡೆದಿದ್ದು, ಅವನ ಪ್ರಯೋಗ ವಿಧಾನಗಳು ಹಾಗೂ ನಿರೂಪಣಾ ಶೈಲಿಗಳು ವಿಶ್ವಾದ್ಯಂತದ ಅನೇಕ ಚಲನಚಿತ್ರ ತಯಾರಕರ ಮೇಲೆ ಪ್ರಭಾವ ಬೀರಿವೆ. ಅವನ ಗಮನಾರ್ಹ ಚಿತ್ರಗಳಲ್ಲಿ ಸೆವೆನ್‌ ಸಮುರಾಯ್‌ ಎಂಬ ಚಿತ್ರವೂ ಸೇರಿದ್ದು. ಇದರಲ್ಲಿ ಸುತ್ತುವರಿಯಲ್ಪಟ್ಟ ಒಂದು ವ್ಯವಸಾಯದ ಹಳ್ಳಿಯು ಯೊಜಿಂಬೋ ಎಂದು ಕರೆಯಲ್ಪಡುವ ಡಕಾಯಿತರಿಂದ ತಮ್ಮನ್ನು ರಕ್ಷಿಸಲು ಅಲೆದಾಡುವ ಸಮುರಾಯ್‌ಗಳ ಒಂದು ಗುಂಪನ್ನು ಎರವಲು ಸೇವೆಗೆ ನೇಮಿಸಿಕೊಳ್ಳುತ್ತದೆ. ಇದರಲ್ಲಿ ಹಿಂದಿನ ಸಮುರಾಯ್‌ ಒಬ್ಬ ಪಟ್ಟಣದ ತಂಡಘರ್ಷಣೆಯೊಂದರಲ್ಲಿ ಎರಡೂ ಪಕ್ಷಗಳ ಪರವಾಗಿ ಕೆಲಸ ಮಾಡುವ ಮೂಲಕ ಸ್ವತಃ ತೊಡಗಿಸಿಕೊಳ್ಳುತ್ತಾನೆ. ದಿ ಹಿಡನ್‌ ಫೋರ್ಟ್ರೆಸ್‌ ಎಂಬ ಮತ್ತೊಂದು ಚಿತ್ರದಲ್ಲಿ, ಐತಿಹ್ಯವನ್ನು ಹೊಂದಿರುವ ಓರ್ವ ಸೇನಾಪತಿಯು ರಾಜಕುಮಾರಿಯೊಬ್ಬಳನ್ನು ಸುರಕ್ಷಿತವಾಗಿ ಕರೆದೊಯ್ಯಲು ಬೆಂಗಾವಲಾಗಿ ಹೋಗುವಾಗ ಇಬ್ಬರು ಮೂರ್ಖ ರೈತರು ಸ್ವತಃ ಅವನಿಗೆ ನೆರವು ನೀಡುತ್ತಾರೆ. ದಿ ಹಿಡನ್‌ ಫೋರ್ಟ್ರೆಸ್‌ ಚಿತ್ರವು ಜಾರ್ಜ್‌ ಲ್ಯೂಕಾಸ್‌‌ನ ಸ್ಟಾರ್‌ ವಾರ್ಸ್‌ ಚಿತ್ರಕ್ಕೆ ದೊರೆತ ಪ್ರೇರಣೆಗಳಲ್ಲಿ ಒಂದಾಗಿತ್ತು. ಸ್ಟಾರ್‌ ವಾರ್ಸ್ ಚಿತ್ರವು ಸಮುರಾಯ್‌ಗಳಿಂದಲೂ ಸಹ ಇನ್ನೂ ಅನೇಕ ಅಂಶಗಳನ್ನು ಎರವಲಾಗಿ ಪಡೆದಿದೆ. ಸರಣಿಯ ಜೇಡಿ ನೈಟ್ಸ್‌ ಇದಕ್ಕೊಂದು ಉದಾಹರಣೆ. ಡಾರ್ತ್‌ ವೇಡರ್‌ನ ವೇಷಭೂಷಣವು ಸಮುರಾಯ್‌ ಒಬ್ಬನ ಮುಖವಾಡ ಮತ್ತು ಕವಚದಿಂದ ದೊಡ್ಡ ಮಟ್ಟಿಗಿನ ಪ್ರೇರಣೆಯನ್ನು ಪಡೆದಿದೆ.
ಸಮುರಾಯ್‌ ಚಲನಚಿತ್ರಗಳು ಹಾಗೂ ಪಡುವಣ ಚಿತ್ರಗಳು ಹಲವಾರು ಹೋಲಿಕೆಗಳನ್ನು ಹೊಂದಿದ್ದು, ಹಲವಾರು ವರ್ಷಗಳಿಂದ ಈ ಎರಡೂ ವಲಯಗಳು ಪರಸ್ಪರರ ಮೇಲೆ ಪ್ರಭಾವ ಬೀರಿವೆ. ನಿರ್ದೇಶಕ ಜಾನ್‌ ಫೋರ್ಡ್‌‌‌ನ ಚಿತ್ರಗಳಿಂದ ಕುರೊಸಾವಾ ಪ್ರಭಾವಿತನಾಗಿದ್ದರೆ, ಇದಕ್ಕೆ ಪ್ರತಿಯಾಗಿ ಕುರೊಸಾವಾನ ಚಿತ್ರಗಳು ಪಡುವಣ ಚಿತ್ರಗಳಾಗಿ ಪುನರ್‌ನಿರ್ಮಾಣಗೊಂಡಿವೆ. ದಿ ಸೆವೆನ್‌ ಸಮುರಾಯ್‌ ಚಿತ್ರವು ದಿ ಮ್ಯಾಗ್ನಿಫಿಸೆಂಟ್‌ ಸೆವೆನ್‌  ಚಿತ್ರವಾಗಿ ಮರುನಿರ್ಮಾಣಗೊಂಡಿರುವುದು ಹಾಗೂ ಯೊಜಿಂಬೋ  ಚಿತ್ರವು ಎ ಫಿಸ್ಟ್‌ಫುಲ್‌ ಆಫ್‌ ಡಾಲರ್ಸ್‌  ಚಿತ್ರವಾಗಿ ಮರುನಿರ್ಮಾಣಗೊಂಡಿರುವುದು ಇದಕ್ಕೆ ಉದಾಹರಣೆಗಳು. "ದಿ ಸೆವೆನ್‌ ಸಮುರಾಯ್‌" ಚಿತ್ರದ ಒಂದು ಅನಿಮೇಷನ್‌ (ಸಮುರಾಯ್‌ 7) ಚಿತ್ರದ ರೂಪಾಂತರವೂ ಲಭ್ಯವಿದ್ದು, ಅದು ಹಲವಾರು ಸಂಚಿಕೆಗಳವರೆಗೆ ವ್ಯಾಪಿಸಿದೆ.
ಐಜಿ ಯೊಶಿಕಾವಾ ಎಂಬಾತ ಅತ್ಯಂತ ಪ್ರಸಿದ್ಧ ಜಪಾನೀ ಐತಿಹಾಸಿಕ ಕಾದಂಬರಿಕಾರರಲ್ಲಿ ಒಬ್ಬನಾಗಿದ್ದಾನೆ. ಟೈಕೋ, ಮುಸಾಶಿ ಮತ್ತು ಹೀಕೆ ಟೇಲ್‌  ಮೊದಲಾದವು ಸೇರಿದಂತೆ ಜನಪ್ರಿಯ ಕೃತಿಗಳ ಅವನ ಮರುನಿರೂಪಣೆಗಳು ಸಮುರಾಯ್‌ ಹಾಗೂ ಯೋಧ ಸಂಸ್ಕೃತಿಗಳನ್ನು ಚಿತ್ರಿಸುವಲ್ಲಿನ ಅವುಗಳ ಭವ್ಯ ಕಥಾನಿರೂಪಣೆ ಹಾಗೂ ಸಮೃದ್ಧವಾದ ವಾಸ್ತವಿಕತೆಯಿಂದಾಗಿ ಓದುಗವೃಂದದಲ್ಲಿ ಅಪಾರ ಜನಪ್ರಿಯತೆಯನ್ನು ಸಂಪಾದಿಸಿವೆ.
ಅಬರೆಂಬೊ ಶೋಗನ್‌ ಎಂಬ ಮತ್ತೊಂದು ಕಾಲ್ಪನಿಕ ದೂರದರ್ಶನ ಸರಣಿಯು ಯೊಶಿಮುನೆ ಎಂಬ ಎಂಟನೇ ಟೊಕುಗವಾ ಶೋಗನ್‌‌ನ್ನು ಒಳಗೊಂಡಿದೆ. ಶೋಗನ್‌ನಿಂದ ಪ್ರಾರಂಭಿಸಿ ಅತ್ಯಂತ ಕೆಳಗಿನ ದರ್ಜೆಯವರೆಗಿನ ಎಲ್ಲಾ ಮಟ್ಟಗಳಲ್ಲಿನ ಸಮುರಾಯ್‌ಗಳಷ್ಟೇ ಅಲ್ಲದೇ ರೋನಿನ್‌ ಕೂಡಾ ಈ ಪ್ರದರ್ಶನದಲ್ಲಿ ಎದ್ದುಕಾಣುವ ರೀತಿಯಲ್ಲಿ ತೋರಿಸಲ್ಪಟ್ಟಿದೆ.
ಜೇಮ್ಸ್‌ ಕ್ಲಾವೆಲ್‌ನ ಏಷ್ಯಾದ ಕುರಿತಾದ ಸುದೀರ್ಘವಾದ ಚರಿತಾವಳಿಯಲ್ಲಿ ಶೋಗನ್‌ ಮೊದಲ ಕಾದಂಬರಿಯಾಗಿದೆ. ಸುಮಾರು 1600ರ ವರ್ಷದ ಕಾಲದ ಊಳಿಗಮಾನ್ಯ ಪದ್ಧತಿಯ ಜಪಾನ್‌ನ್ನು ಮನಸ್ಸಿನಲ್ಲಿಟ್ಟುಕೊಂಡು ಇದರ ಕಥೆಯನ್ನು ಹೆಣೆಯಲಾಗಿದ್ದು, ಶೊಗುನಾಟೆಯ ಹಂತಕ್ಕೆ ಟೊಕುಗವಾ ಇಯೆಸು ಏರಿದ್ದನ್ನು ಒಂದು ಅತೀವವಾದ ಕಾದಂಬರೀಕರಿಸಿದ ಕಥನ ನಿರೂಪಣೆಯ ಮೂಲಕ ಇದು ನೀಡುತ್ತದೆ. ಈ ನಿರೂಪಣೆಯು ಓರ್ವ ಇಂಗ್ಲಿಷ್‌ ನಾವಿಕನ ದೃಷ್ಟಿಕೋನದಲ್ಲಿ ನೋಡಲ್ಪಟ್ಟಿದ್ದು, ಅವನ ಕಲ್ಪಿತ ಕಥನದ ಅತಿರೇಕದ ಧೀರವರ್ತನೆಗಳು ವಿಲಿಯಂ ಆಡಮ್ಸ್‌‌ನ ಸಾಹಸಕಾರ್ಯಗಳ ಮೇಲೆ ಬಿಡಿಬಿಡಿಯಾಗಿ ಆಧರಿಸಿವೆ.
thumb|300px|ಸೈಗೊ ಟಕಾಮೋರಿ (ಮೇಲಿನ ಬಲಭಾಗದಲ್ಲಿ ಪಾಶ್ಚಿಮಾತ್ಯ ಸಮವಸ್ತ್ರವನ್ನು ಧರಿಸಿರುವವ) ಶಿರೋಯಾಮಾದ ಕದನದಲ್ಲಿ ತನ್ನ ಸೇನಾ ತುಕಡಿಗಳಿಗೆ ನಿರ್ದೇಶನ ನೀಡುತ್ತಿರುವುದು, ಅವರಲ್ಲಿ ಕೆಲವರು ಸಾಂಪ್ರದಾಯಿಕ ಸಮುರಾಯ್‌ ರಕ್ಷಾಕವಚದಲ್ಲಿದ್ದಾರೆ. ವಾಸ್ತವತೆ ಮತ್ತು ಕಲ್ಪನೆಗಳ ಒಂದು ಮಿಶ್ರಣವನ್ನೊಳಗೊಂಡ ದಿ ಲಾಸ್ಟ್‌ ಸಮುರಾಯ್‌ ಎಂಬ ಒಂದು ಹಾಲಿವುಡ್‌ ಚಲನಚಿತ್ರವು, 2003ರಲ್ಲಿ ಬಿಡುಗಡೆಗೊಂಡು ಉತ್ತರ ಅಮೆರಿಕಾದಲ್ಲಿ ಸಾರ್ವತ್ರಿಕವಾಗಿ ಉತ್ತಮ ಅಭಿಪ್ರಾಯಗಳನ್ನು ಪಡೆಯಿತು. ಸೈಗೋ ಟಕಾಮೊರಿಯ ನೇತೃತ್ವದ 1877ರ ಸತ್ಸುಮಾ ದಂಗೆಯ ಮೇಲೆ ಈ ಚಲನಚಿತ್ರದ ಕಥಾವಸ್ತುವು ಬಿಡಿಬಿಡಿಯಾಗಿ ಆಧರಿಸಿದೆ. ಅಷ್ಟೇ ಅಲ್ಲ, ಬೊಷಿನ್‌ ಯುದ್ಧದಲ್ಲಿ ಎನೊಮೊಟೊ ಟೆಕಿಯಾಕಿಯ ಜೊತೆಜೊತೆಗೆ ಕಾದಾಟ ನಡೆಸಿದ ಓರ್ವ ಫ್ರೆಂಚ್‌‌ ಸೇನಾ ಕ್ಯಾಪ್ಟನ್‌ ಆದ ಜೂಲ್ಸ್‌ ಬ್ರೂನೆಟ್‌‌‌ನ ಕಥೆಯನ್ನೂ ಇದು ಆಧರಿಸಿದೆ.
ನಟ ಫಾರೆಸ್ಟ್‌ ವೈಟೇಕರ್‌ ನಟಿಸಿರುವ ....Ghost Dog: The Way of the Samurai ಚಿತ್ರವು, ಹಗಾಕುರೆ ಯಿಂದ ಸ್ಫೂರ್ತಿ ಪಡೆದ ಸಮಕಾಲೀನ ಅಮೆರಿಕಾದಲ್ಲಿನ ಓರ್ವ ಕಪ್ಪುವರ್ಣೀಯ ಕೊಲೆಗಡುಕನನ್ನು ತನ್ನ ಪ್ರಮುಖ ಪಾತ್ರವಾಗಿ ತೆಗೆದುಕೊಂಡಿದೆ. ಧ್ವನಿಪಥದ ಸಂಪುಟವು ಹಗಾಕುರೆ ಯ ಸೂಚ್ಯಂಕಗಳಿಗೆ ಪ್ರತಿಯಾಗಿ ಹಿಪ್‌ ಹಾಪ್‌ಗೆ ಸ್ಥಾನಕಲ್ಪಿಸಿದೆ.
ಜಪಾನಿ ಭಾಷೆಯ ಸರಣಿ ಚಿತ್ರಗಳು (ಮಂಗಾ) ಹಾಗೂ ಅನಿಮೇಷನ್‌ (ಅನಿಮೇಷನ್‌ ಚಿತ್ರ) ಚಿತ್ರಗಳಲ್ಲೂ ಸಮುರಾಯ್‌ಗಳು ಆಗಿಂದ್ದಾಗ್ಗೆ ಕಾಣಿಸಿಕೊಂಡಿದ್ದಾರೆ. ಐತಿಹಾಸಿಕ ಕೃತಿಗಳು ಅತ್ಯಂತ ಸಾಮಾನ್ಯವಾಗಿದ್ದು, ಇವುಗಳಲ್ಲಿ ನಾಯಕನು ಓರ್ವ ಸಮುರಾಯ್‌ ಆಗಿರುತ್ತಾನೆ ಇಲ್ಲವೇ ಹಿಂದಿದ್ದ ಸಮುರಾಯ್‌ ಆಗಿರುತ್ತಾನೆ (ಅಥವಾ ಮತ್ತೊಂದು ದರ್ಜೆ/ಸ್ಥಾನಕ್ಕೆ ಸೇರಿದವನಾಗಿರುತ್ತಾನೆ) ಮತ್ತು ಪರಿಗಣನೀಯವಾದ ಸಮರಕಲೆಯ ಪರಿಣತಿಯನ್ನು ಅವನು ಹೊಂದಿರುತ್ತಾನೆ. ಲೋನ್‌ ವೋಲ್ಫ್‌ ಅಂಡ್‌ ಕಬ್‌ ಹಾಗೂ ರುರೌನಿ ಕೆನ್‌ಶಿನ್‌  ಎಂಬ ಎರಡು ಚಿತ್ರಗಳು ಅತ್ಯಂತ ಪ್ರಸಿದ್ಧ ಉದಾಹರಣೆಗಳಲ್ಲಿ ಸೇರಿವೆ. ಲೋನ್‌ ವೋಲ್ಫ್‌ ಅಂಡ್‌ ಕಬ್‌ನಲ್ಲಿ, ಶೋಗನ್‌ಗೆ ಸಂಬಂಧಿಸಿದ ಹಿಂದಿನ ಬದಲಿ ವಧಕಾರ ಮತ್ತು ಅವನ ದಟ್ಟಗಾಲಿಡುವ ಮಗ, ಇತರ ಸಮುರಾಯ್‌ಗಳು ಹಾಗೂ ಶ್ರೀಮಂತ ವರ್ಗದವರಿಂದ ನಂಬಿಕೆದ್ರೋಹಕ್ಕೀಡಾದ ನಂತರ ಬಾಡಿಗೆ ಕೊಲೆಗಾರರಾಗಿ ಮಾರ್ಪಡುತ್ತಾರೆ. ರುರೌನಿ ಕೆನ್‌ಶಿನ್ ಚಿತ್ರದಲ್ಲಿ, ಬಕುಮಾಟ್ಸು ಯುಗವು ಕೊನೆಯಾಗುವಲ್ಲಿ ಹಾಗೂ ಮೀಜಿ ಯುಗವು ಪ್ರಾರಂಭವಾಗುವಲ್ಲಿ ನೆರವಾದ ನಂತರ, ಓರ್ವ ಹಿಂದಿನ ಕೊಲೆಗಾರನು ಹೊಸದಾಗಿ ಕಂಡುಕೊಂಡ ಸ್ನೇಹಿತರನ್ನು ರಕ್ಷಿಸುವಲ್ಲಿ ತನ್ನನ್ನು ಕಂಡುಕೊಳ್ಳುತ್ತಾನೆ. ಅಷ್ಟೇ ಅಲ್ಲ, ಹಿಮ್ಮೊಗದ-ಅಲಗುಳ್ಳ ಕತ್ತಿಯೊಂದರ ಬಳಕೆಯ ಮೂಲಕ ಮತ್ತೆಂದೂ ಸಾಯಿಸುವುದಿಲ್ಲ ಎಂಬ ತನ್ನ ಪ್ರವಾಣವಚನವನ್ನು ಎತ್ತಿಹಿಡಿಯುವ ಸಂದರ್ಭದಲ್ಲಿ ತನ್ನ ಹಳೆಯ ಶತ್ರುಗಳನ್ನು ಪ್ರಯಾಸದಿಂದ ಹಿಮ್ಮೆಟ್ಟಿಸುವಲ್ಲಿ ತನ್ನನ್ನು ಕಂಡುಕೊಳ್ಳುತ್ತಾನೆ.
ಸಮುರಾಯ್‌-ಸ್ವರೂಪದ ಪಾತ್ರಗಳು ಕೇವಲ ಐತಿಹಾಸಿಕ ಸನ್ನಿವೇಶಗಳಿಗೆ ಅಥವಾ ಕಾಲಮಾನಗಳಿಗೆ ಮಾತ್ರವೇ ಸೀಮಿತವಾಗಿರದೆ, ಆಧುನಿಕ ಯುಗದಲ್ಲಿ ಸನ್ನಿವೇಶದ ಹಿನ್ನೆಲೆಯಲ್ಲಿ, ಅಷ್ಟೇ ಏಕೆ ಭವಿಷ್ಯದ ಸನ್ನಿವೇಶದ ಹಿನ್ನೆಲೆಯಲ್ಲೂ ಸಿದ್ಧಪಡಿಸಲಾದ ಅನೇಕ ಕೃತಿಗಳೂ ಅಸ್ತಿತ್ವದಲ್ಲಿವೆ. ಸಮುರಾಯ್‌ಗಳಂತೆ ಬದುಕುವ, ತರಬೇತಿ ನೀಡುವ ಹಾಗೂ ಕಾದಾಡುವ ಪಾತ್ರಗಳನ್ನು ಇವು ಒಳಗೊಂಡಿವೆ. ಗಮನಾರ್ಹವಾದ ಉದಾಹರಣೆಗಳಲ್ಲಿ, ಸಚಿತ್ರಸರಣಿಗೆ ಸೇರಿದ ಲ್ಯೂಪಿನ್‌ III ನಿಂದ ಬಂದಿರುವ XIIIನೇ ಗೋಮಾನ್‌ ಇಶಿಕಾವಾ, ದೂರದರ್ಶನ ಸರಣಿಗಳು ಮತ್ತು ಚಲನಚಿತ್ರಗಳು, ಹಾಗೂ ಲವ್‌ ಹಿನಾ ಎಂಬ ರಮ್ಯ ಹಾಸ್ಯ ಚಿತ್ರಕ್ಕೆ ಸೇರಿದ ಮೊಟೊಕೊ ಔಯಾಮಾ ಇವೇ ಮೊದಲಾದವು ಸೇರಿವೆ. ದಿ ಹಂಟೆಡ್‌ (1995) ಎಂಬುದು ಮತ್ತೊಂದು ಹೆಚ್ಚು ಪಾಶ್ಚಾತ್ಯ ಶೈಲಿಯ ಚಲನಚಿತ್ರವಾಗಿದ್ದು, ಇದರಲ್ಲಿ ಬದುಕುಳಿದಿರುವ ಒಂದು ಸಮುರಾಯ್‌ ಬುಡಕಟ್ಟು ದುಷ್ಟ ನಿಂಜಾಗಳಿಂದ ಸಾಕ್ಷಿಯೊಂದನ್ನು ರಕ್ಷಿಸುತ್ತದೆ. ವರ್ತಮಾನ ಕಾಲದ ಸಜ್ಜಿಕೆಯಲ್ಲಿ ಸಿದ್ಧಗೊಳಿಸಲಾಗಿರುವ ಬೇಬ್ಲೇಡ್‌ ಪ್ರದರ್ಶನದಲ್ಲಿ ಸಮುರಾಯ್‌ಗಳನ್ನು ಕುರಿತಾದ ಒಂದಷ್ಟು ಪ್ರಸ್ತುತತೆಯನ್ನು ನೋಡಲು ಸಾಧ್ಯವಿದೆ. ಜಿನ್‌ ಆಫ್‌ ದಿ ಗೇಲ್‌ ಎಂಬ ಒಂದು ಪಾತ್ರವು ಸಮುರಾಯ್‌ ಹಾಗೂ ನಿಂಜಾಗಳ ವಿಶೇಷ ಲಕ್ಷಣಗಳ ಒಂದು ಮಿಶ್ರಣವಾಗಿ ಕಂಡುಬರುತ್ತದೆ. 2004ರಲ್ಲಿ ಬಂದ ಸಮುರಾಯ್‌ ಚಾಂಪ್ಲೂ ಎಂಬ ಚಿತ್ರವು ಸಮುರಾಯ್‌ಗಳನ್ನು ಒಳಗೊಂಡಿದ್ದ ಮತ್ತೊಂದು ಅನಿಮೇಷನ್‌ ಚಿತ್ರವಾಗಿದ್ದು, ಇದು ವಯಸ್ಕರ ವೀಕ್ಷಣೆಗೆ ಮಾತ್ರ ಸೀಮಿತವಾಗಿತ್ತು. ಆಧುನಿಕ ಬೀದಿ-ಸಂಸ್ಕೃತಿ ಹಾಗೂ ಹಿಪ್‌-ಹಾಪ್‌ ಸಂಸ್ಕೃತಿಯೊಂದಿಗೆ ಸಂಯೋಜಿಸಲ್ಪಟ್ಟ ಇಡೊ-ಅವಧಿಯ ಜಪಾನ್‌ನ್ನು ಈ ಚಿತ್ರವು ನಿರೂಪಿಸುತ್ತದೆ. ಸದರಿ ಪ್ರದರ್ಶನದ ಪ್ರಮುಖ ಪಾತ್ರಗಳ ಪೈಕಿ ಜಿನ್‌ ಒಂದಾಗಿದೆ. ಇವನು ಹಿಂದೊಮ್ಮೆ ಓರ್ವ ನಿಪುಣ ಸಮುರಾಯ್‌ ಆಗಿದ್ದು, ತನ್ನ ಯಜಮಾನನನ್ನು ಕೊಂದ ನಂತರ ಓರ್ವ ಅಲೆದಾಡುವ ರೋನಿನ್‌ ಆಗಿ ಮಾರ್ಪಟ್ಟಿರುತ್ತಾನೆ. ಆಫ್ರೋ ಸಮುರಾಯ್‌ ಎಂಬುದು ಓರ್ವ ಸಮುರಾಯ್‌ನ ಮತ್ತೊಂದು ಕಥೆಯಾಗಿದ್ದರೂ, ಇದು ಒಂದು ಭವಿಷ್ಯತ್ತಿಗೆ ಸಂಬಂಧಿಸಿದ ಅಥವಾ ಅತಿ ನವ್ಯವಾದ ಕಾಲಘಟ್ಟದಲ್ಲಿ ನಡೆಯುತ್ತದೆ.
ಅಮೆರಿಕಾದ ಸಚಿತ್ರ ಪುಸ್ತಕಗಳು ತಮ್ಮದೇ ಆದ ಕಥೆಗಳಿಗೆ ಸಂಬಂಧಿಸಿದಂತೆ ಪಾತ್ರದ ಸ್ವರೂಪವನ್ನು ಪರಿಗ್ರಹಿಸಿ ತಮ್ಮದಾಗಿಸಿಕೊಂಡಿವೆ. ಉದಾಹರಣೆಗೆ, 1980ರ ದಶಕಗಳ ಅವಧಿಯಲ್ಲಿ ಬಂದ ಮಾರ್ವೆಲ್‌ ಯೂನಿವರ್ಸ್‌‌‌ನ ಅದ್ಭುತ ನಾಯಕ ವೋಲ್ವರೀನ್‌, ತನ್ನ ತೀವ್ರಸ್ವರೂಪದ ಉತ್ಕಟೇಚ್ಛೆಗಳನ್ನು ಒಂದು ರಚನಾತ್ಮಕ ವಿಧಾನದಲ್ಲಿ ನಿಯಂತ್ರಣಕ್ಕೆ ತಂದುಕೊಳ್ಳುವ ಒಂದು ಮಾರ್ಗವಾಗಿ ಸಮುರಾಯ್‌ನ ಆದರ್ಶಗಳು ಹಾಗೂ ಪರಿಕಲ್ಪನೆಯನ್ನು ಬಳಸಲು ಪ್ರಯತ್ನಿಸಿದ. ಫ್ರಾಂಕ್‌ ಮಿಲ್ಲರ್‌ನಿಂದ ಸೃಷ್ಟಿಯಾದ ರೋನಿನ್‌ ಹಾಗೂ ಸ್ಟಾನ್‌ ಸಕಾಯ್‌‌‌ನಿಂದ ಸೃಷ್ಟಿಯಾದ ಉಸಾಗಿ ಯೊಜಿಂಬೋ ದಂಥ ಜನಪ್ರಿಯ ಸರಣಿಗಳಲ್ಲಿ ರೋನಿನ್‌ಗಳು ಕೂಡಾ ಒಂದು ಪಾತ್ರವಾಗಿ ಕಾಣಿಸಿಕೊಂಡಿವೆ.
ಓರ್ವ ವೀರಯೋಧನ ಪರಿಕಲ್ಪನೆಗೆ ತದ್ವಿರುದ್ಧವಾಗಿರುವ ಓರ್ವ ಸಮುರಾಯ್‌ನ ಪರಿಕಲ್ಪನೆಯು, ಜಪಾನ್‌ ಹಾಗೂ ವಿಶ್ವದ ಉಳಿದ ಭಾಗದಲ್ಲಿ ಓರ್ವ ಯೋಧ ಅಥವಾ ಓರ್ವ ನಾಯಕ ಹೇಗೆ ಚಿತ್ರಿಸಲ್ಪಡುತ್ತಾರೆ ಎಂಬುದರಲ್ಲಿನ ಒಂದು ಪ್ರಮುಖ ಅಂತರಕ್ಕೆ ಕಾರಣವಾಗಿದೆ. ಓರ್ವ ಸಮುರಾಯ್‌ ಉದ್ದವಾಗಿರಬೇಕಾಗಿಲ್ಲ ಮತ್ತು ಬಲಿಷ್ಠನಾಗಿರಲು ಭಾರೀ ಮಾಂಸಖಂಡವನ್ನು ಹೊಂದಿರಬೇಕಾಗಿಲ್ಲ. ಆತ ಕೇವಲ ಐದು ಅಡಿಯಷ್ಟು ಎತ್ತರವಿದ್ದರೆ, ತೋರಿಕೆಯಲ್ಲಿ ದುರ್ಬಲನಾಗಿ ಮತ್ತು ಅಂಗವಿಕಲನಾಗಿರುವ ರೀತಿಯಲ್ಲಿದ್ದರೂ ಸಾಕು. ಮಹಿಳೆಯರೂ ಸಹ ಸಮುರಾಯ್‌ಗಳಾಗಲು ಸಾಧ್ಯವಿದೆ. ಅಧಿಕಾರ ಹಾಗೂ ಬಲದೊಂದಿಗೆ ಗಾತ್ರವನ್ನು ಸಮೀಕರಿಸುವುದನ್ನು ಜಪಾನಿಯರ ಸೌಂದರ್ಯಮೀಮಾಂಸೆಯು ಸುಲಭವಾಗಿ ಅಥವಾ ಮನಃಪೂರ್ವಕವಾಗಿ ಒಪ್ಪುವುದಿಲ್ಲ. ಬ್ಲೈಂಡ್‌ ಸ್ವೋರ್ಡ್ಸ್‌ಮನ್‌ ಝಟೋಯ್ಚಿ ಚಲನಚಿತ್ರ ಸರಣಿಯಲ್ಲಿ ಇದರ ಕರಾರುವಾಕ್ಕಾದ ಉದಾಹರಣೆಗಳನ್ನು ಕಂಡುಕೊಳ್ಳಬಹುದು.
ಅಮೆರಿಕಾದ ಮತ್ತು ಜಪಾನಿಯರ ಸಂಸ್ಕೃತಿಗಳೆರಡರಲ್ಲೂ ಇರುವ ಹಿಪ್‌ ಹಾಪ್‌ ಸಂಗೀತದಲ್ಲಿನ ಸಮುರಾಯ್‌ನ ಬಳಕೆಯನ್ನು ಗಮನಿಸುವುದೂ ಕೂಡ ಮುಖ್ಯ. ರ್ಯಾಪ್‌ ಸಂಗೀತದಲ್ಲಿನ "ಗ್ಯಾಂಗ್‌ಸ್ಟಾಗಳಿಗೆ" ಸಂಬಂಧಿಸಿದ ಒಂದು ಸ್ಪರ್ಶಕ ರೇಖೆಯಾಗಿ ಇದನ್ನು ಸಾಮಾನ್ಯವಾಗಿ ನೋಡಲಾಗುತ್ತದೆ. ಎರಡೂ ಸಂಸ್ಕೃತಿಗಳ ರ್ಯಾಪ್‌ ಕಲಾವಿದರುಗಳ ಸಹಯೋಗಗಳಲ್ಲಿ ಹಾಗೂ ಅನಿಮೇಷನ್‌ ಚಿತ್ರದ ಒಳಗೂಡಿಸುವಿಕೆಯಲ್ಲಿ ಇದರ ಒಕ್ಕೂಟಗಳು ಸ್ಪಷ್ಟವಾಗಿವೆ.
ಸಮುರಾಯ್‌ಗಳು ಹಲವಾರು ಮಾಧ್ಯಮಗಳಲ್ಲಿ ಮರುಸೃಷ್ಟಿಸಲ್ಪಟ್ಟಿದ್ದಾರೆ ಎಂಬುದು ಮೇಲೆ ವಿವರಿಸಲಾದ ನಿದರ್ಶನಗಳಿಂದ ಕಂಡುಬರುತ್ತದೆ. ಈ "ಸಮುರಾಯ್‌ಗಳ ಮರುರೂಪಿಸುವಿಕೆಯ ನಿರಂತರವಾದ ಮಾದರಿಯು ಸರಿಹೊಂದಿಸುವುದಕ್ಕೆ ಇದೇ ಹೊರತು ಇತಿಹಾಸವನ್ನು ಸೃಷ್ಟಿಸುವುದಕ್ಕಲ್ಲ; ಆದರೆ ಆ ಕ್ಷಣದ ಅಗತ್ಯಗಳಿಗೆ ಅನುಸಾರವಾಗಿ ... ಪ್ರತಿಯೊಂದು ತಲೆಮಾರೂ ತನ್ನದೇ ಸ್ವಂತದ ವರ್ತನೆಗಳು ಹಾಗೂ ಕಾರ್ಯಸೂಚಿಯ ಅನುಸಾರವಾಗಿ ಸಮುರಾಯ್‌ನ್ನು ಹೊಸದಾಗಿ ರೂಪಿಸುತ್ತವೆ.” ಸಮುರಾಯ್‌ನ ಈ ಮರುಚಿತ್ರಣವು ಆಧುನಿಕ ಮಾಧ್ಯಮಕ್ಕೆ ಸೀಮಿತವಾಗಿರದೆ, ಯಾವುದೇ ಸಮಯದಿಂದಿರುವ ಮಾಧ್ಯಮದ ಎಲ್ಲಾ ಸ್ವರೂಪಗಳಿಗೂ ಅನ್ವಯಿಸುತ್ತದೆ. ವಿವಿಧ ಮಾಧ್ಯಮಗಳಿಗೆ ಸೇರಿದ ಸಮುರಾಯ್‌ಗಳು, ಕತ್ತಿಯೊಂದನ್ನು ಒಯ್ಯುವುದು ಅಥವಾ ಒಂದು ನಿರ್ದಿಷ್ಟ ವಿಧಾನದಲ್ಲಿ ವರ್ತಿಸುವಂಥ ಸಾಮಾನ್ಯವಾದ ಅಂಶಗಳನ್ನು ಹಂಚಿಕೊಳ್ಳುತ್ತವೆ. ವಿಷಯಕ್ಕೆ ತಕ್ಕಂತೆ ಬಿಂಬವನ್ನು ಗುರುತಿಸುವಲ್ಲಿ, ಮತ್ತು ಬಿಂಬವನ್ನು ಮತ್ತಷ್ಟು ಬಲಪಡಿಸುವಲ್ಲಿ ಇದು ಪ್ರೇಕ್ಷಕರಿಗೆ ನೆರವಾಗುತ್ತದೆ.
ಕಂಪ್ಯೂಟರ್‌ ಆಟಗಳಲ್ಲಿ
ಅನೇಕ ಕಂಪ್ಯೂಟರ್‌ ಆಟಗಳಲ್ಲಿ ಸಮುರಾಯ್‌ಗಳು ನಾಯಕರು ಮತ್ತು ಶತ್ರುಗಳೂ ಆಗಿದ್ದು, ವಿಶೇಷವಾಗಿ RPG, ತಂತ್ರ, ನಡೆ, ಸಾಹಸ, ಮತ್ತು ಹೊಡೆದಾಡುವ ಆಟದ ಪ್ರಕಾರಗಳಲ್ಲಿ ಅವರನ್ನು ಕಾಣಬಹುದಾಗಿದೆ.
ಹಲವಾರು ಹೊಡೆದಾಡುವ ಆಟಗಳು ಸಮುರಾಯ್‌ ಹೋರಾಟಗಾರರನ್ನು ಹಿಡಿದಿಟ್ಟುಕೊಳ್ಳುತ್ತವೆ, ಉದಾಹರಣೆಗೆ, ಡಾರ್ಕ್‌ಸ್ಟಾಕರ್ಸ್‌‌‌ ಗೆ ಸೇರಿದ ಬಿಶಾಮೊನ್‌ ಮತ್ತು ಸ್ಟ್ರೀಟ್‌ ಫೈಟರ್‌ ಆಲ್ಫಾ ಗೆ ಸೇರಿದ ಸೊಡೊಮ್‌. ಸಮುರಾಯ್‌ ಷೋಡೌನ್‌, ಒಂದು ಸರದಿಪಟ್ಟಿಯನ್ನು ತುಂಬುವಷ್ಟು ಸಮುರಾಯ್‌ ಪಾತ್ರಗಳನ್ನು ಹೊಂದಿದೆ. ಈ ಹೊಡೆದಾಡುವ ಆಟದಲ್ಲಿ ಹಾವೊಮಾರು ಮತ್ತು ಗೆಂಜುರೋ ಕಿಬಾಗಮಿಗಳು ಅತ್ಯಂತ ಸಾಂಪ್ರದಾಯಿಕ ಸಮುರಾಯ್‌ ಯೋಧರಾಗಿದ್ದಾರೆ. ಸೌಲ್‌ ಸರಣಿಯು ಮಿಟ್ಸುರುಗಿ ಎಂಬ ಒಂದು ಸಮುರಾಯ್‌ ಪಾತ್ರವನ್ನು ಒಳಗೊಂಡಿದೆ.
....Command and Conquer: Red Alert 3ನಲ್ಲಿ, ಸಮುರಾಯ್‌ನ್ನು ಸಾಮ್ರಾಜ್ಯಶಾಹಿ ಯೋಧ ಎಂದು ಕರೆಯಲಾಗಿದೆ. ಕಿರಣದಂಡದ ಕಟಾನಾವು ಇದರ ಆಯುಧವಾಗಿದ್ದು, ಸ್ಟಾರ್‌ ವಾರ್ಸ್‌ ಆಯುಧವಾದ ಬೆಳಕಿನ ಬಾಗುಕತ್ತಿಯನ್ನು ಅದು ಹೋಲುತ್ತದೆ.
ಐತಿಹಾಸಿಕ ಚಿತ್ರಗಳು
ಅಕಿರಾ ಕುರೊಸಾವಾನಿಂದ ನಿರ್ದೇಶಿಸಲ್ಪಟ್ಟ ಚಿತ್ರಗಳು ಇತರ ಚಲನಚಿತ್ರಗಳು
ಹೊರಗಿನ ಕೊಂಡಿಗಳು
ವರ್ಗ:ಸಮುರಾಯ್‌ ವರ್ಗ:ಜಪಾನಿನ ಯೋಧರು ವರ್ಗ:ಜಪಾನಿನ ಪದಗಳು ಮತ್ತು ಪದಗುಚ್ಛಗಳು
ವಿಶ್ವನಾಥ ಸತ್ಯನಾರಾಯಣ
ವಿಶ್ವನಾಥ ಸತ್ಯನಾರಾಯಣ (೧೦ ಸೆಪ್ಟೆಂಬರ್ ೧೮೯೫ - ೧೮ ಅಕ್ಟೋಬರ್ ೧೯೭೬) (ತೆಲುಗು: ವಿಶ್ವನಾಥ ಸತ್ಯಾನಾರಾಯಣ) ಆಂಧ್ರಪ್ರದೇಶದ ಕೃಷ್ಣ ಜಿಲ್ಲೆಯ ವಿಜಯವಾಡಾದಲ್ಲಿ ೧೮೯೫ ರಲ್ಲಿ ಶೋಭಾನಾದ್ರಿ ಮತ್ತು ಪಾರ್ವತಿಗೆ ಜನಿಸಿದರು. ಅವರು ೨೦ ನೇ ಶತಮಾನದ ತೆಲುಗು ಬರಹಗಾರರಾಗಿದ್ದರು. ಇತಿಹಾಸ, ತತ್ತ್ವಶಾಸ್ತ್ರ, ಧರ್ಮ, ಸಮಾಜಶಾಸ್ತ್ರ, ರಾಜಕೀಯ ವಿಜ್ಞಾನ, ಭಾಷಾಶಾಸ್ತ್ರ, ಮನಃಶಾಸ್ತ್ರ ಮತ್ತು ಪ್ರಜ್ಞೆ ಅಧ್ಯಯನಗಳು, ಜ್ಞಾನಮೀಮಾಂಸೆ, ಸೌಂದರ್ಯಶಾಸ್ತ್ರ ಮತ್ತು ಆಧ್ಯಾತ್ಮಿಕತೆಯ ವಿಶ್ಲೇಷಣೆಗಳಂತಹ ವ್ಯಾಪಕ ಶ್ರೇಣಿಯನ್ನು ಒಳಗೊಂಡ ಕವಿತೆ, ಕಾದಂಬರಿಗಳು, ನಾಟಕ, ಸಣ್ಣ ಕಥೆಗಳು ಮತ್ತು ಭಾಷಣಗಳು ಅವರ ಕೃತಿಗಳಲ್ಲಿ ಸೇರಿದ್ದವು. ಚೆಲ್ಲಪಿಲ್ಲಾ ವೆಂಕಟಾ ಶಾಸ್ತ್ರಿ ಅವರ ವಿದ್ಯಾರ್ಥಿಯಾಗಿದ್ದರು. ಚೆಲ್ಲಪಿಲ್ಲಾ ತಿರುಪತಿ ವೆಂಕಟ ಕವಲು ಡ್ಯುಯೊ, ದಿವಾಕರ್ಲಾ ತಿರುಪತಿ ಶಾಸ್ತ್ರಿ ಮತ್ತು ಚೆಲ್ಲಿಪಿಲ್ಲಾ ವೆಂಕಟ ಶಾಸ್ತ್ರಿ ಎಂಬ ಹೆಸರಿನಿಂದಲೂ ಪರಿಚಿತವಾಗಿತ್ತು. ವಿಶ್ವನಾಥಾ ಅವರ ಕವನ ಶೈಲಿಯು ಪ್ರಕೃತಿಯಲ್ಲಿ ಶಾಸ್ತ್ರೀಯ ಮತ್ತು ಅವನ ಜನಪ್ರಿಯ ಕೃತಿಗಳಲ್ಲಿ ರಾಮಾಯಣ ಕಲ್ಪಾ ವ್ರಕ್ಷುಮು (ರಾಮಾಯಣ ಇಚ್ಛೆ ನೀಡುವ ದೈವಿಕ ಮರ), ಕಿನೇಸನಿ ಪಾಟಲು (ಮೆರ್ಮೇಯ್ಡ್ ಹಾಡುಗಳು) ಮತ್ತು ವೇಯ್ಪದಗಲುಗಳು (ಥೌಸಂಡ್ ಹುಡ್ಸ್) ಸೇರಿವೆ. ಅವರು ಕರಿಮ್ನಗರ್ ಸರ್ಕಾರಿ ಕಾಲೇಜಿನ (೧೯೫೯-೬೧) ಮೊದಲ ಪ್ರಧಾನ ಕಾರ್ಯದರ್ಶಿಯಾಗಿ ಕಾರ್ಯನಿರ್ವಹಿಸಿದರು.
ಅವರಿಗೆ ಜ್ಞಾನಪೀಠ ಪ್ರಶಸ್ತಿ ಮತ್ತು ೧೯೭೧ ರಲ್ಲಿ ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಲಾಯಿತು.
ತೆಲುಗು ಸಾಹಿತ್ಯದ ಸುಲಭವಾದ ಗದ್ಯದಲ್ಲಿ ಸಮಾನಾಂತರ "ಮುಕ್ತ-ಪದ್ಯ" ಚಳುವಳಿ ಯತಿ, ಪ್ರಾಸ (ಪ್ರಾಸ) ಮತ್ತು ಚಂದಸ್ (ಮೀಟರ್) ನಂತಹ ಕವಿತೆಯ ಕಟ್ಟುನಿಟ್ಟಿನ ನಿಯಮಗಳಿಗೆ ತೂಗಾಡುವ ಒಬ್ಬ ಧಾರ್ಮಿಕ ವ್ಯಕ್ತಿ ಎಂದು ಟೀಕಿಸಿತು. ಆದರೆ ಇದು ಅವರು ಸೃಷ್ಟಿಸಿದ ವಿವಿಧ ಸಾಹಿತ್ಯದ ಒಂದು ಭಾಗವನ್ನು ಮಾತ್ರ ಒಳಗೊಂಡಿದೆ. ಅದೇ ಸಮಯದಲ್ಲಿ, ತೆಲುಗು ಸಾಹಿತ್ಯದಲ್ಲಿ ಯಾವುದೇ ಸಮಕಾಲೀನರು ಇರಲಿಲ್ಲ, ಅವರು ಆವರಿಸಿಕೊಂಡ ವಿಷಯಗಳ ಆಳ ಮತ್ತು ಸಾಹಿತ್ಯದ ಪಾಂಡಿತ್ಯವನ್ನು ಹೊಂದಿದ್ದರು. ಸಂಕಲಿಸಿದ ಅವರ ನೆನಪುಗಳ ಪುಸ್ತಕವನ್ನು ಬಿಡುಗಡೆ ಮಾಡಲಾಗಿದೆ.
ಆರಂಭಿಕ ಜೀವನ
ವಿಶ್ವನಾಥ ಸತ್ಯಾನಾರಾಯಣರು ಶೋಭಾನಾದ್ರಿ ಅವರ ಮಗನಾಗಿದ್ದಾರೆ, ಬ್ರಾಹ್ಮಣ ಭೂಮಾಲೀಕನಾಗಿದ್ದಾರೆ, ೧೦ ಸೆಪ್ಟೆಂಬರ್ ೧೮೯೫ ರಲ್ಲಿ ಅವರು ತಮ್ಮ ಪೂರ್ವಿಕರ ಸ್ಥಳವಾದ ನಂದಮುರು, ಕೃಷ್ಣ ಜಿಲ್ಲೆ, ಮದ್ರಾಸ್ ಪ್ರೆಸಿಡೆನ್ಸಿ (ಪ್ರಸ್ತುತ ಆಂಧ್ರಪ್ರದೇಶದ ಉಂಗುತುರ್ ಮಂಡಲ್ನಲ್ಲಿ) ಜನಿಸಿದರು. ಅವರು ವೀಧಿ ಬಡಿ (ಅಕ್ಷರಶಃ ರಸ್ತೆ: ಸ್ಟ್ರೀಟ್ ಶಾಲೆ) ಗೆ ಹೋದರು, ಇದು ಭಾರತದಲ್ಲಿ ೧೯ ನೇ ಮತ್ತು ೨೦ ನೇ ಶತಮಾನದ ಆರಂಭದಲ್ಲಿ ಅನೌಪಚಾರಿಕ ಶಾಲೆಗಳನ್ನು ಗುರುತಿಸಿತು. ಅವರ ಬಾಲ್ಯದ ಸಮಯದಲ್ಲಿ ಹಳ್ಳಿಯ ಸಂಸ್ಕೃತಿ ಸತ್ಯಾನಾರಾಯಣ ರಲ್ಲಿ ದೀರ್ಘಕಾಲೀನ ಪ್ರಭಾವ ಬೀರಿದೆ ಮತ್ತು ಅದರಿಂದ ಬಹಳಷ್ಟು ಕಲಿತಿದ್ದಾರೆ. ಅವರ ಬಾಲ್ಯದ ಸಮಯದಲ್ಲಿ, ಹಲವು ಬೀದಿ ಜಾನಪದ ಕಲೆಯ ಸಾಂಪ್ರದಾಯಿಕ ಪ್ರದರ್ಶನಕಾರರು ಅನೇಕ ರೀತಿಯಲ್ಲಿ ಸತ್ಯಾನ್ಯಾರಾಯಣರು  ವಿದ್ಯಾಭ್ಯಾಸ ಮಾಡಿದರು. ಈ ಕಲಾ ಪ್ರಕಾರಗಳಲ್ಲಿ ಕಥೆ-ಹೇಳುವ, ವಿಸ್ತಾರವಾದ ಕವಿತೆ, ಸಂಗೀತ, ಪ್ರದರ್ಶನ, ನೃತ್ಯ, ಇತ್ಯಾದಿಗಳನ್ನು ವಿವಿಧ ರೂಪಗಳಲ್ಲಿ ಒಳಗೊಂಡಿರುತ್ತದೆ. ಅವರು ತಮ್ಮ ಆಲೋಚನೆ ಮತ್ತು ಕಥೆ-ಹೇಳುವಿಕೆಯ ಮೇಲೆ ಆಳವಾದ ಪ್ರಭಾವ ಬೀರಿದರು. ಜಾತಿ ಮತ್ತು ಸಾಮಾಜಿಕ ಅಡೆತಡೆಗಳನ್ನು ಮೀರಿ ಹಳ್ಳಿಗರ ಜೊತೆ ಬಂದವ್ಯ, ಹಳ್ಳಿಯ ಸೌಂದರ್ಯವೂ ಅವರ ಚಿಂತನೆ ಮತ್ತು ಸಿದ್ಧಾಂತವನ್ನು ರೂಪಿಸಿತು.
ಅವರ ಮೇಲಿನ ಪ್ರಾಥಮಿಕ ಶಿಕ್ಷಣ ೧೧ ನೇ ವಯಸ್ಸಿನಲ್ಲಿ ಸಮೀಪದ ಪಟ್ಟಣ ಬಂದಾರ್ ನಲ್ಲಿ ನೋಬೆಲ್ ಕಾಲೇಜಿನಲ್ಲಿ ಪಡೆದರು. ಅವರ ತಂದೆ ಶೋಭಾನಾದ್ರಿ ಅವರು ತಮ್ಮ ಸಂಪತ್ತನ್ನು ದಾನ ಮಾಡಿ ಕಳೆದುಕೊಂಡಿರುವ ಕಾರಣದಿಂದ, ನಂದತ ಅವರಿಗೆ ತಿಳಿಯಿತು ಇಂಗ್ಲಿಷ್ ಕೇಂದ್ರಿತ  ಶಿಕ್ಷಣವು ತನ್ನ ಮಗನಿಗೆ ಉತ್ತಮ ಜೀವನ ಎಂದು.
ಚಿಂತನೆಯ ಶಾಲೆ
ವಿಶ್ವನಾಥಾ ಹಲವಾರು ವಿಷಯಗಳಲ್ಲಿ ಸಾಂಪ್ರದಾಯಿಕವಾಗಿ ತರಬೇತಿ ಪಡೆದ ವಿದ್ವಾಂಸರಾಗಿದ್ದರು. ಅವರ ಕಲಿಕೆ ಮತ್ತು ಪಾಂಡಿತ್ಯವು ಹಲವಾರು ಇತರ ಶಾಲೆಗಳಿಗೆ ವಿಸ್ತಾರವಾದರೂ, ಅವರು ಅದ್ವೈತನ ಬಲವಾದ ಸಹಚರರಾಗಿದ್ದರು.
ಇತಿಹಾಸ
ಇತಿಹಾಸವು ರಾಜರ ಕಥೆಯಲ್ಲ ಆದರೆ ಒಂದು ನಿರ್ದಿಷ್ಟ ಸಮಯದಲ್ಲಿ ಸಾಮಾಜಿಕ, ರಾಜಕೀಯ, ಆರ್ಥಿಕ, ಸಾಂಸ್ಕೃತಿಕ, ವೈಜ್ಞಾನಿಕ, ಆಧ್ಯಾತ್ಮಿಕ ಮತ್ತು ಸೌಂದರ್ಯದ ಜೀವನವನ್ನು ಮತ್ತು ಅವರ ವಿಕಸನದ ಬಗ್ಗೆ ತಿಳುವಳಿಕೆ ನೀಡುತ್ತದೆ ಎಂದು ವಿಶ್ವನಾಥ ಅಭಿಪ್ರಾಯಪಟ್ಟಿದ್ದರು. ಕೋಟಾ ವೆಂಕಟಚಲಂ ಅವರ ಕಾಲಾನುಕ್ರಮದ ಆಧಾರದ ಮೇಲೆ ವಿಶ್ವನಾಥ ಮೂರು ಪ್ರಾಚೀನ ಕಾದಂಬರಿಗಳ ಪ್ರಸಿದ್ಧ ಪಾತ್ರಗಳ ಸುತ್ತಲೂ ನೇಯ್ದ ಕಥೆಗಳ ಜೊತೆಗೆ, ಪ್ರಾಚೀನ ಮತ್ತು ಮಧ್ಯಕಾಲೀನ ಸಮಾಜದ ಎಲ್ಲಾ ಅಂಶಗಳನ್ನು ವಿವರಿಸುವ ಮೂರು ಸರಣಿಯ ಕಾದಂಬರಿಗಳನ್ನು ಬರೆದಿದ್ದಾರೆ:
ಸಾಹಿತ್ಯಿಕ ವೃತ್ತಿಜೀವನ
ವಿಶ್ವನಾಥ ಅವರ ಸಾಹಿತ್ಯ ಕೃತಿಗಳಲ್ಲಿ ೩೦ ಕವಿತೆಗಳು, ೨೦ ನಾಟಕಗಳು, ೬೦ ಕಾದಂಬರಿ, ೧೦ ವಿಮರ್ಶಾತ್ಮಕ ಅಂದಾಜುಗಳು, ೩೨ ಕಿರುಕಥೆಗಳು, ೭೦ ಪ್ರಬಂಧಗಳು, ೫೦ ರೇಡಿಯೋ ನಾಟಕಗಳು, ೧೦ ಇಂಗ್ಲಿಷ್ನಲ್ಲಿ ಪ್ರಬಂಧಗಳು, ೧೦ ಕೃತಿಗಳು ಸಂಸ್ಕೃತ, ಮೂರು ಭಾಷಾಂತರಗಳು, ೧೦೦ ಪರಿಚಯಗಳು ಮತ್ತು ಮುನ್ಸೂಚನೆಗಳು ಮತ್ತು ರೇಡಿಯೋ ಮಾತುಕತೆಗಳು. ಅವರ ಕೆಲವು ಕವಿತೆಗಳು ಮತ್ತು ಕಾದಂಬರಿಗಳನ್ನು ಇಂಗ್ಲಿಷ್, ಹಿಂದಿ, ತಮಿಳು, ಮಲಯಾಳಂ, ಉರ್ದು ಮತ್ತು ಸಂಸ್ಕೃತಕ್ಕೆ ಅನುವಾದಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು ವರ್ಗ:ಸಾಹಿತ್ಯ ವರ್ಗ:ತೆಲುಗು ಪ್ರಮುಖರು ವರ್ಗ:ಜನನ ೧೮೯೫
ಬಲದಿನ್ನಿ
ಬಾಳದಿನ್ನಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ನೀರಾವರಿ
ಗ್ರಾಮದ ಪ್ರತಿಶತ 50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು 67%. ಅದರಲ್ಲಿ 75% ಪುರುಷರು ಹಾಗೂ 55% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರ ಮತ್ತು ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಗ್ರಾಮದ ಧುರೀಣರಾದ ಸಿ.ಎಸ್.ನಾಡಗೌಡರು 5 ಶಾಸಕರಾಗಿ, ಕಾರ್ಮಿಕ ಸಚಿವ ಮತ್ತು ಸರ್ಕಾರದ ಮುಖ್ಯ ಸಚೇತಕ, ನವದೆಹಲಿ ವಿಶೇಷ ಪ್ರತಿನಿಧಿಯಾಗಿದ್ದರು.
ಕ್ಷೇತ್ರದ ಇತಿಹಾಸ
ಆಂಗ್ಲರ ಅಧಿಪತ್ಯ ಅಳಿದು 70 ವರ್ಷಗಳಾದರೂ ಮುದ್ದೇಬಿಹಾಳ ವಿಧಾನಸಭೆ ಕ್ಷೇತ್ರದ ಮತದಾರ ಪ್ರಭು ಇನ್ನೂ ದೇಸಗತಿ ಮನೆತನಕ್ಕೆ ಮಣೆ ಹಾಕುತ್ತಿರುವುದು ಕ್ಷೇತ್ರದ ವಿಶೇಷ. ಊಳುವವನೇ ಒಡೆಯ ಕಾಯ್ದೆಯನ್ವಯ ನೂರಾರು ಎಕರೆ ಜಮೀನು ಬಿಟ್ಟುಕೊಟ್ಟ ಶಾಸಕ ಸಿ.ಎಸ್. ನಾಡಗೌಡ ಹಾಗೂ ಜಗದೇವರಾವ ದೇಶಮುಖ ಮನೆತನಕ್ಕೆ ಇಲ್ಲಿನ ಮತದಾರರು ಅಧಿಕಾರದ ಫಲ ನೀಡುತ್ತಲೇ ಇದ್ದಾರೆ. 1978 ರಿಂದ 2018ರವರೆಗೆ ಸುಮಾರು 40 ವರ್ಷಗಳ ಕಾಲ ಚುನಾವಣೆವರೆಗಿನ ಕ್ಷೇತ್ರದ ಇತಿಹಾಸ ಗಮನಿಸಿದಾಗ ಹೆಚ್ಚಿನ ಅಧಿಕಾರ ಅನುಭವಿಸಿದ್ದು ಇದೇ ಎರಡು ಮನೆತಗಳು ಎಂಬುದು ಗಮನಾರ್ಹ.
ದೇಶಮುಖ ಮನೆತನದ ನಾಯಕ ಜಗದೇವರಾವ ಸಂಗನಬಸಪ್ಪ ದೇಶಮುಖರು ಸತತ ಮೂರು ಬಾರಿ ಕ್ಷೇತ್ರದಲ್ಲಿ ವಿಜಯ ಪತಾಕೆ ಹಾರಿಸಿದ್ದರು. ಅವರ ಅಕಾಲಿಕ ನಿಧನ ಬಳಿಕ ಕ್ಷೇತ್ರ ಕೈ ತಪ್ಪಿತು. ಮಧ್ಯಂತರದಲ್ಲಿ ಅಧಿಕಾರ ಕಸಿದುಕೊಂಡಿದ್ದ ಸಿ.ಎಸ್. ನಾಡಗೌಡರಿಂದ ಮತ್ತೆ ಕ್ಷೇತ್ರ ಕೈವಶ ಮಾಡಿಕೊಳ್ಳುವಲ್ಲಿ ಜಗದೇವರಾವ ಅವರ ಪತ್ನಿ ವಿಮಲಾಬಾಯಿ ದೇಶಮುಖ ಸಫಲರಾದರು. 1994ರಲ್ಲಿ ಅನುಕಂಪದ ಆಧಾರದ ಮೇಲೆ ವಿಮಲಾದೇವಿ ದೇಶಮುಖ ಭರ್ಜರಿ ಜಯಸಾಧಿಸಿದರು.
ಕ್ಷೇತ್ರದ ವಿಶೇಷತೆ
1957ರಲ್ಲಿ ಸಿದ್ಧಾಂತಿ ಪ್ರಾಣೇಶ ಗುರುಭಟ್ಟ (ಬ್ರಾಹ್ಮಣ), 1972ರಲ್ಲಿ ಮಲ್ಲಪ್ಪ ಮುರಗೆಪ್ಪ ಸಜ್ಜನ(ಗಾಣಿಗ) ಶಾಸಕರಾಗಿ ಆಯ್ಕೆಯಾಗಿದ್ದು ಹೊರತುಪಡಿಸಿದರೆ, ಉಳಿದ ಅವಧಿಗೆ (1978ರಿಂದ 2018ರವರೆಗಿನ ನಾಲ್ಕು ದಶಕಗಳ ಅವಧಿ) ಆಯ್ಕೆಯಾದವರು ಪಂಚಮಸಾಲಿ ಮತ್ತು ರಡ್ಡಿ ಸಮುದಾಯದವರು.
ಸತತ ಮೂರು ಬಾರಿ ಜೆ.ಎಸ್‌.ದೇಶಮುಖ (ಪಂಚಮಸಾಲಿ), 1994ರಲ್ಲಿ ವಿಮಲಾಬಾಯಿ ದೇಶಮುಖ ಆಯ್ಕೆಯಾದರೆ, ಉಳಿದ 25 ವರ್ಷದ ಅವಧಿ ಸಿ.ಎಸ್‌.ನಾಡಗೌಡ (ರಡ್ಡಿ) ಶಾಸಕರು. ಈ ಅವಧಿಯಲ್ಲಿ ಸ್ಪರ್ಧೆ ನಡೆದಿದ್ದು, ಈ ಎರಡೂ ಮನೆತನಗಳ ನಡುವೆಯೇ. ಒಮ್ಮೆ ಮಾತ್ರ ಬಿಜೆಪಿಯ ಮಂಗಳಾದೇವಿ ಬಿರಾದಾರ ಪ್ರಬಲ ಪೈಪೋಟಿ ನೀಡಿದ್ದಾರೆ.
ಪಕ್ಷವಾರು ಸಾಧನೆ ಪರಿಗಣಿಸಿದರೆ ಸದರಿ ಕ್ಷೇತ್ರ ಕಾಂಗ್ರೆಸ್ ಪಕ್ಷ ಹೆಚ್ಚಿನ ಸಂಖ್ಯೆಯಲ್ಲಿ ಈ ಕ್ಷೇತ್ರದಲ್ಲಿ ಗೆದ್ದಿದೆ. 1957ರ ಸಾರ್ವತ್ರಿಕ ಚುನಾವಣೆ ಗಣನೆಗೆ ತೆಗೆದುಕೊಳ್ಳುವುದಾದರೆ ಅಂದಿನ ಭಾರತೀಯ ಕಾಂಗ್ರೆಸ್ ಪಕ್ಷದ ಸಿದ್ಧಾಂತಿ ಪ್ರಾಣೇಶ ಗುರುಭಟ್ಟರು, ಆ ಬಳಿಕ ಶಿವಶಂಕರಪ್ಪ ಮಲ್ಲಪ್ಪ ಗುರಡ್ಡಿ, ಹಾಗೂ ಮಲ್ಲಪ್ಪ ಮುರಗೆಪ್ಪ ಸಜ್ಜನ ಸಾಲಾಗಿ ಆಯ್ಕೆಯಾಗಿದ್ದು ಕಾಂಗ್ರೆಸ್ ಸಾಧನೆ. ಪ್ರಪ್ರಥಮ ಬಾರಿಗೆ ಜನತಾ ಪಕ್ಷದಿಂದ ಜಗದೇವರಾವ ಅವರು ಅಧಿಕಾರ ಕಸಿದುಕೊಂಡು ಹ್ಯಾಟ್ರಿಕ್ ಸಾಧನೆ ಮೆರೆದರು.
1966ರಲ್ಲಿ ಲೋಕಸಭೆ ಹಾಗೂ ವಿಧಾನಸಭೆ ಕ್ಷೇತ್ರಗಳ ಪುನರ್ವಿಂಗಡಣೆಯಾದ ಬಳಿಕ ತಾಳಿಕೋಟೆ ಕ್ಷೇತ್ರವು ಮುದ್ದೇಬಿಹಾಳ ಕ್ಷೇತ್ರದಲ್ಲಿ ವಿಲೀನವಾಯಿತು. ಮೊದಲೆರಡು ಚುನಾವಣೆಯಲ್ಲಿ ಪ್ರತ್ಯೇಕ ವಿಧಾನಸಭೆ ಕ್ಷೇತ್ರವಾಗಿದ್ದ ತಾಳಿಕೋಟೆಯಿಂದ 1957ರಲ್ಲಿ ಕುಮಾರಗೌಡ ಅಡಿವೆಪ್ಪಗೌಡ ಪಾಟೀಲರು ಸ್ವತಂತ್ರ ಅಭ್ಯರ್ಥಿಯಾಗಿ(15,200) ಗೆಲುವು ಸಾಧಿಸಿದರು. ಇವರ ವಿರುದ್ಧ ಭಾರತೀಯ ಕಾಂಗ್ರೆಸ್ ಪಕ್ಷದಿಂದ ಶರಣಯ್ಯ ಬಸಲಿಂಗಯ್ಯ ವಸ್ತ್ರದ (12,804) ಪರಾಜಯಗೊಂಡರು. ಆ ಬಳಿಕ 1962ರಲ್ಲಿ ಗದಿಗೆಪ್ಪಗೌಡ ನಿಂಗನಗೌಡ ಪಾಟೀಲ ಭಾರತೀಯ ಕಾಂಗ್ರೆಸ್​ನಿಂದ ಅವಿರೋಧ ಆಯ್ಕೆಯಾದರು.
ಜಗದೇವರಾವ ಅವರು ವಿದ್ಯುತ್ ಖಾತೆ ಸಚಿವರು, ಅವರ ಪತ್ನಿ ವಿಮಲಾಬಾಯಿ ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವೆ ಹಾಗೂ ಶಾಸಕ ಸಿ.ಎಸ್.ನಾಡಗೌಡರು ಕಾರ್ಮಿಕ ಸಚಿವ ಮತ್ತು ಸರ್ಕಾರದ ಮುಖ್ಯ ಸಚೇತಕ, ನವದೆಹಲಿ ವಿಶೇಷ ಪ್ರತಿನಿಧಿಯಾಗಿದ್ದು ಕ್ಷೇತ್ರದ ಮೈಲಿಗಲ್ಲು.
ವಿಜಯಪುರ ಶ್ರೀಮಂತ ಪೃಥ್ವಿರಾಜ ನಾಡಗೌಡ ಶ್ರೀಮಂತ ರಾಹುಲ್ (ಚಿನ್ನುಧಣಿ) ನಾಡಗೌಡ
ಕರ್ನಾಟಕ
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಇಂಡಿ ತಾಲ್ಲೂಕು
ಕುಮಾರ ಕಕ್ಕಯ್ಯ ಪೋಳ
ಶ್ರೀ ಬಿ.ಎಸ್‌. ಪೋಳರು ಕುಮಾರ ಕಕ್ಕಯ್ಯ ಪೋಳ ಎಂಬ ಕಾವ್ಯನಾಮದಿಂದ ಅನೇಕ ದಲಿತ ಸಾಹಿತ್ಯವನ್ನು ಶ್ರೀಮಂತಗೊಳಿಸಿದರು.
ಜನನ
ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನ ಚಾಂದಕವಠೆಯಲ್ಲಿ ಸಾಯಬಣ್ಣ – ರಾಯವ್ವ ದಂಪತಿಗಳಿಗೆ ದಿನಾಂಕ ೨೮.೦೭.೧೯೨೬ ರಂದು ಭೀಮರಾವ್‌ ಪೋಳ ಏಕೈಕ ಗಂಡು ಮಗುವಾಗಿ ಜನಿಸಿದರು.
ಸಾಹಿತ್ಯ
ಕುಮಾರ ಕಕ್ಕಯ್ಯ ಪೋಳ ಅವರ ಕೆಲವು ಕವನಸಂಕಲನಗಳು:
ಅಸ್ಪೃಶ್ಯತೆ
ಸರಕಾರದ ಪರವಾಗಿ ಆ ಸಂದರ್ಭದಲ್ಲಿ ಚಾಂದಕವಠೆಗೆ ಬಂದಿದ್ದ ಪೋಲೀಸರು, ಅಸ್ಪೃಶ್ಯತಾ ನಿವಾರಣೆ ಸಲುವಾಗಿ ಬಸವಣ್ಣ ದೇವರ ಗುಡಿಯ ಪಕ್ಕದಲ್ಲಿರುವ ನೀರನ್ನು ಹೊಕ್ಕು ತುಂಬುವ ಬಾವಿಯ ಮೆಟ್ಟಿಲು ಹತ್ತಿರ ‘ಈ ಬಾವಿಯು ಸಾರ್ವಜನಿಕರ ಉಪಯೋಗಕ್ಕಾಗಿ’ ಎಂದು ಬೋರ್ಡ್ ಹಾಕಿದರು. ಅಲ್ಲಿಯೇ ಊರಿನ ಜನರನ್ನು ಸಭೆ ಸೇರಿಸಿ ಅಸ್ಪೃಶ್ಯೋದ್ಧಾರ, ದಲಿತೋದ್ಧಾರದ ಬಗ್ಗೆ ಕಾರ್ಯಕರ್ತರಿಂದ ಭಾಷಣ ಮಾಡಿಸಿ, ‘ಹರಿಜನರಿಗಾಗಿ ಬೇರೆ ದ್ರಾವಿಡ ಸ್ಥಾನ ಬೇಡ, ಅವರೂ ಈ ಸನಾತನ ದೇಶದ ಪ್ರಜೆಗಳೇ ಇದ್ದಾರೆ. ಎಲ್ಲರೂ ಕೂಡಿಯೇ ಬಾಳಬೇಕು’ ಎಂದು ಹೇಳಿದರು. ಇಲ್ಲಿ ಯಾರಾದರೂ ಹರಿಜನರು ಇದ್ದರೆ ಬರಬೇಕು ಎಂದು ಸಭೆಯಲ್ಲಿದ್ದವರು ಕೂಗಿದರು. ಸಭೆಯ ಈ ಮಾತುಗಳನ್ನು ದೂರದ ಗುಡಿಸಲು ಮುಂದೆ ಕುಳಿತು ಕೇಳುತ್ತಿದ್ದ ಅಜ್ಜ ತುಳಜಾರಾಮನ ಮಗ ಶಂಕರನನ್ನು ಒತ್ತಾಯದಿಂದ ಪೋಲೀಸರು ಕರೆತಂದರು. ಆತನು ಒಲ್ಲೆ ಒಲ್ಲೆನೆಂದು ಕೊಸರಾಡಿದರೂ ಸಹ ಬಿಟ್ಟು ಬಿಡದೇ ಪೊಲೀಸರು, ತಾವೇ ತಂದಿದ್ದ ಒಂದು ಖಾಲಿ ಕೊಡ ಇವರ ಕೈಯಲ್ಲಿ ಕೊಟ್ಟು ಒತ್ತಾಯ ಮಾಡಿ ಬಾವಿಯೊಳಗೆ ಕರೆದೊಯ್ದು ನೀರು ಮುಟ್ಟಿಸಿ ಕೊಡ ತುಂಬಿಸಿ ಮೇಲೆ ಕರೆದುಕೊಂಡು ಬಂದರು. ಇಂದಿನಿಂದ ಹರಿಜನರೂ ಸಹ ಉಳಿದ ಕುಲಜರಂತೆ ಸಾರ್ವಜನಿಕವಾಗಿ ಕೆರೆ ಹಳ್ಳ ಬಾವಿಗಳನ್ನು ಬಳಸಬೇಕು ಎಂದು ಭಾಷಣ ಬಿಗಿದು ಫೋಟೊ ತೆಗೆಸಿಕೊಂಡು ಹೋದರು.
ಪೊಲೀಸರು ಹಾಗೂ ಗಾಂಧೀಜಿ ಅನುಯಾಯಿ ಕಾರ್ಯಕರ್ತರು ಅತ್ತ, ಹೋದಕೂಡಲೇ ಇತ್ತ ಕುಲಜರು ಶಂಕರನನ್ನು (ಕುಮಾರ ಕಕ್ಕಯ್ಯ ಪೋಳ ಅವರ ಸೋದರ ಮಾವನನ್ನು) ಗುಡಿಯ ಪೌಳಿಯ ಅಂಗಳದಲ್ಲಿ ಕಟ್ಟಿ ಒದ್ದುದ್ದಲ್ಲದೆ ದನಕ್ಕೆ ಬಡಿದಂತೆ ಬಡಿದರು. ಆಗ ಅಜ್ಜ ತುಳಜಾರಾಮನು ‘ತಪ್ಪಾಯಿತು, ನಮ್ಮ ಮಗ ತಿಳಿಯದ ಹುಡುಗ, ಪೊಲೀಸರ ಒತ್ತಾಯಕ್ಕೆ ಬಾವಿ ಮುಟ್ಯಾನ, ಕ್ಷಮಿಸಬೇಕು’ ಎಂದು ಅಂಗಲಾಚಿ ಸೆರೆಗೊಡ್ಡಿ ಗೋಗರೆದು ಕೊಂಡರೂ ಬಿಡದೆ, ಹೊಡೆದು ಹಣ್ಣಗಾಯಿ ನೀರಿಗಾಯಿ ಮಾಡಿದ್ದಲ್ಲದೆ ಪೋಳ ಅವರ ಅಜ್ಜನಿಂದ ಆ ಕಾಲದಲ್ಲಿ ಹದಿನೈದು ರೂಪಾಯಿಗಳನ್ನು ದಂಡದ ರೂಪದಲ್ಲಿ ವಸೂಲಿ ಮಾಡಿಕೊಂಡರು.
ಹನ್ನರಡನೆಯ ಶತಮಾನದಲ್ಲಿ ಯಾವ ಬಸವಣ್ಣ ‘ಬೊಪ್ಪಾನು ನಮ್ಮ ಡೋಹರ ಕಕ್ಕಯ್ಯ’ ಎಂದು ಅಪ್ಪಿ ಕುಣಿದಾಡಿದ್ದನೋ ಅದೇ ಬಸವಣ್ಣ ದೇವರ ಗುಡಿ ಅಂಗಳದಲ್ಲಿ ಅದೇ ಡೋಹರ ಜನಾಂಗದ ಹುಡುಗ ಶಂಕರನಿಗೆ ಇಂತಹ ಹಿಂಸೆ? ಇದನ್ನು ಕಂಡು ಮಾನಸಿಕ ಅಘಾತವಾದ ಬಾಲಕ ಭೀಮನು “ದೇವರು ಎಲ್ಲಿದ್ದಾನೆ? ದೇವರ ಇದ್ದರೆ ಹೀಗೆಲ್ಲ ಆಗುತ್ತಿತ್ತೇ? ಧರ್ಮ – ದೇವರು ಎಲ್ಲಾ ಬರೀ ಸುಳ್ಳು” ಎಂದು ನಿರ್ಧರಿಸಿ, ಸಂಪೂರ್ಣ ನಾಸ್ತಿಕತೆಯೆಡೆಗೆ ತಿರುಗಿದನು.
ವಿದ್ಯಾಭ್ಯಾಸ
ತಮ್ಮ ಮನೆಯಲ್ಲಿ ಜರುಗಿದ ಈ ದುರ್ಘಟನೆ, ಅಂದಿನ ಕಾಲದ ಸಮಾಜದ ಕ್ರೂರ ಮುಖ ಕಂಡು, ಊರು ತೊರೆದ ಬಾಲಕ ಭೀಮನು ಹೆಚ್ಚಿನ ವಿದ್ಯಾಭ್ಯಾಸ ಮಾಡಲೇಬೇಕೆಂಭ ಛಲ ಹೊತ್ತು ಸಿಂದಗಿಗೆ ಬಂದು ಅಲ್ಲಿ ಧರ್ಮಾರ್ಥ ಬೊರ್ಡಿಂಗ್‌ಸೇರಿ, ೫.೬.೭ನೆಯ ಕ್ಲಾಸಿನವರೆಗೆ ಅಭ್ಯಾಸ ಮಾಡಿದನು. ಸ್ವತಃ ಅವರೇ ಮೂಕನ ಭಾಷಣ ಪ್ರಸ್ತಕದಲ್ಲಿ ಬರೆದುಕೊಂಡಿರುವಂತೆ ‘ಎಲ್ಲ ಹುಡುಗರೂ” ಮಠದ ಪಡಸಾಲೆಯಲ್ಲಿ ಕುಳಿತು ಊಟ ಮಾಡುತ್ತಿದ್ದರೆ, ನಾನು ಹೊರಗಿನ ಬೇವಿನ ಮರದ ಕೆಳಗೆ ನಾಯಿಯ ಹಾಗೆ ಕಾದು ಕುಳಿತು, ಹಾಕಿದಾಗ ತಿಂದು ಎದ್ದಿದ್ದೇನೆ’ ಇಂತಹ ಅವಮಾನಕರ ಹೀನ ನೋವು – ದುಃಖ ಅನುಭವಿಸುತ್ತಲೇ ಮುಲ್ಕಿ ಪರೀಕ್ಷೆಯಲ್ಲಿ ಕುಲಜರ ಹುಡುಗರಿಗಿಂತ ಹೆಚ್ಚು ಅಂಕ ಪಡೆದು ಉತ್ತಮ ದರ್ಜೆಯಲ್ಲಿ ಪಾಸಾದರು.
ಹೆಚ್ಚಿನ ವಿದ್ಯಾಭ್ಯಾಸ ಮಾಡಲೇಬೇಕೆಂಬ ಛಲಹೊತ್ತ ಭೀಮನು ಬಿಜಾಪುರಕ್ಕೆ ಬಂದು, ಅಲ್ಲಿ ದಲಿತ(ಹರಿಜನ) ವಿದ್ಯಾರ್ಥಿಗಳಿಗಾಗಿಯೇ ಇದ್ದ ಕಾಕಾ ಕಾರ್ಖಾನೀಸ್‌ರ ಬೋರ್ಡಿಂಗ್‌ದಲ್ಲಿ ಪ್ರವೇಶ ಪಡೆದು ಪಿ.ಡಿ.ಜೆ. ಹೈಸ್ಕೂಲಿಗೆ ಎಂಟನೇ ತರಗತಿಗೆ ಸೇರಿದರು. ಅಲ್ಲಿಯೂ ಬೆನ್ನು ಬಿಡದ ಜಾತಿಯ ಭೂತ ಕಾಡಿತು. ಹರಿಜನ ಹುಡುಗರಿಗಾಗಿ ಎಂಟನೇ ‘ಸಿ’ ಕ್ಲಾಸು ಮಾತ್ರ ಮೀಸಲಾಗಿತ್ತು. ಎಂಟನೆಯ ವರ್ಗ ಪಾಸಾಗಿ, ಅಲ್ಲಿಂದ ಶರಣ ಫ.ಗು. ಹಳಕಟ್ಟಿಯವರು ಸ್ಥಾಪಿಸಿದ್ದ ಬಿಜಾಪುರ ಜಿಲ್ಲಾ ಲಿಂಗಾಯತ ವಿದ್ಯಾಭಿವೃದ್ಧಿ ಸಂಸ್ಥೆಯ ಶ್ರೀ ಸಿದ್ದೇಶ್ವರ ಹೈಸ್ಕೂಲ್‌ ಸೇರಿ, ೯ ಮತ್ತು ೧೦ನೇ ವರ್ಗಗಳನ್ನು ಕಲಿತರು. ‘ಸೆಕೆಂಡರಿ ಸ್ಕೂಲ್‌ಸರ್ಟಿಫಿಕೇಟ್‌ಎಕ್ಜಾಮಿನೇಶನ್‌ಬೋರ್ಡ್, ಬಾಂಬೆ’, ಮೂಲಕ ಮಾರ್ಚ್ ೧೯೫೧ ರಲ್ಲಿ ಎಸ್.ಎಸ್‌.ಸಿ ಪದವಿ ಪಡೆದರು.
ಪ್ರಾಥಮಿಕ ಶಾಲೆಯಲ್ಲಿ ದಾಖಲಾಗಿದ್ದ ಹೆಸರು ‘ಭೀಮ್ಯಾ ಸಾಯಿಬ್ಯಾ ಡ್ವಾರ’ ಎಂಬೋದು ಹೈಸ್ಕೂಲಿಗೆ ಬಂದ ನಂತರ ‘ಭೀಮಣ್ಣ ಸಾಯಬಣ್ಣ ಡೋರ’ ಎಂದು ಪರಿವರ್ತನೆಗೊಂಡಿತು (೧೯೫೧). ಹೆಚ್ಚಿನ ವಿದ್ಯಾಭ್ಯಾಸಕ್ಕಾಗಿ ಸೋಲಾಪುರದ ದಯಾನಂದ ಕಾಲೇಜಿನಲ್ಲಿ ಪ್ರಥಮ ವರ್ಷದ ಸೈನ್ಸ್‌ ತರಗತಿಗೆ ಹೆಸರು ಹಚ್ಚಿದರು. ಆರ್ಥಿಕ ತೊಂದರೆ, ಕಿತ್ತು ತಿನ್ನುವ ಕಡುಬಡತನದಿಂದಾಗಿ ಕಾಲೇಜು ಶಿಕ್ಷಣ ಪೂರ್ಣಗೊಳ್ಳಲಿಲ್ಲ.
ಮುಂದೆ ೪.೨.೧೯೫೨ ರಲ್ಲಿ ಬದಾಮಿ ಕೋರ್ಟ್‌‌ನಲ್ಲಿ ಅಫಿಡಾವಿಟ್‌ಮಾಡಿಸುವ ಮೂಲಕ ತಮ್ಮ ಹೆಸರನ್ನು ‘ಭಿಮರಾವ್‌ ಸಾಯಬಣ್ಣಾ ಪೋಳ’ ಎಂದು ಬದಲಿಸಿಕೊಂಡರು. ತಮ್ಮ ಪ್ರಾರಂಭದ ಸಾಹಿತ್ಯ ಕೃತಿಗಳಲ್ಲಿ ಬಿ.ಎಸ್‌.ಪೋಳ, ಚಾಂದಕವಠೆ, ಎಂದೇ ಉಲ್ಲೇಖಿಸಿದ್ದಾರೆ. ಅನಂತರ ಶರಣ ಸಾಹಿತ್ಯ ರಚನೆ, ಬಸವಧರ್ಮದ ಸತ್ಯ ಅರಿತು ‘ಕುಮಾರ ಕಕ್ಕಯ್ಯ ಪೋಳ’ ಆಗಿ ಶರಣರೂ ನೂತನ ವಚನಕಾರರೂ ಆದರು.
ವೃತ್ತಿ
ಶ್ರೀ ಬಿ.ಎಸ್‌. ಪೋಳ ಅವರು ೧೯೫೧ರಲ್ಲಿ ಎಸ್‌.ಎಸ್‌.ಸಿ. ಪಾಸಾದ ನಂತರ, ಪ್ರಥಮ ವರ್ಷದ ವಿಜ್ಞನ ಓದಲು ಆರ್ಥಿಕ ಅಡಚಣೆಯಿಂದ ಸಾಧ್ಯವಾಗದೇ ಹೋದಾಗ ಒಂದು ವರುಷ ಸೋಲಾಪುರದ ಆರೋಗ್ಯ ಇಲಾಖೆಯಲ್ಲಿ ಇನ್ಯಾಕುಲೇಟರ್ ಅಂದರೆ ‘ವ್ಯಾಕ್ಸಿನೇಶನ ಹಾಕುವ ಆರೋಗ್ಯ ಕಾರ್ಯಕರ್ತ’ ಎಂದು ಸೇವೆ ಸಲ್ಲಿಸಿದರು.
ಅಕ್ಷಾಂಶ
ಅಳತೆ
ಅಕ್ಷಾಂಶವನ್ನು ರೇಖಾ ಗಣಿತದಲ್ಲಿ ಕೋನವನ್ನು ಅಳೆಯುವ ಹಾಗೆಯೆ ಡಿಗ್ರಿ(º)ಯಿಂದ ಅಳೆಯಲಾಗುತ್ತದೆ. ಅಕ್ಷಾಂಶವು ಭೂಮಧ್ಯ ರೇಖೆಯಲ್ಲಿ ೦° ಇರುತ್ತದೆ. ಧ್ರುವಗಳೆಡೆ ಸಾಗಿದಂತೆಲ್ಲ ಅದು ಏರುತ್ತ ಹೋಗಿ, ಧ್ರುವಗಳಲ್ಲಿ ೯೦º ತಲುಪುತ್ತದೆ. ಉತ್ತರ ಧ್ರುವದಲ್ಲಿ ೯೦ºಉ ಇದ್ದರೆ ದಕ್ಷಿಣ ಧ್ರುವದಲ್ಲಿ ೯೦ºದ ಇರುತ್ತದೆ.
ಕುಮಾರ ಕಕ್ಕಯ್ಯ ಪೋಳ
ವೃತ್ತಿ
೧೯೫೬ರಲ್ಲಿ ಒಂಭತ್ತು ತಿಂಗಳು ಬಸವನ ಬಾಗೇವಾಡಿಯಲ್ಲಿ ಕಾರಕೂನರಾಗಿ ನೌಕರಿ ಮಾಡಿದರು. ೧೯೫೩ರಲ್ಲಿ ಚಾಂದಕವಠೆ ಹತ್ತಿರದ ನವಲಿ ನದಿಗೆ ರಾಮನಹಳ್ಳಿ ಬಳಿ ಕೆರೆ ನಿರ್ಮಾಣ ಕಾಲಕ್ಕೆ ಡಿಪಾರ್ಟಮೆಂಟನಲ್ಲಿ ದ್ವಿತೀಯ ದರ್ಜೆಯ ಕಾರನಕೂನರಾಗಿ (ಎಸ್‌.ಡಿ.ಸಿ) ಸೇವೆಗೆ ಸೇರಿದರು. ಬದಾಮಿಯಲ್ಲಿ (೧೯೫೪ – ೫೮) ಸೇವೆಸಲ್ಲಿಸಿ ಬಸವನ ಬಾಗೇವಾಡಿಗೆ ವರ್ಗವಾಗಿ ಬಂದು ಮೂರು ವರುಷ(೧೯೫೮ – ೬೧) ಸೇವೆ ಸಲ್ಲಿಸಿದರು. ಇದೇ ಸಂದರ್ಭದಲ್ಲಿ ನಡೆದ ಜನಗಣತಿ ಕಾರ್ಯದಲ್ಲಿ ಅಚ್ಚುಕಟ್ಟಾಗಿ ಶ್ರಮಿಸಿ, ಬಿಜಾಪುರ ಜಿಲ್ಲೆಗೆ ‘ಶ್ರೇಷ್ಠ ಜನಗಣತಿ’ ಕಾರ್ಯನಿರ್ವಾಹಕ’ ಎಂದು ಪದಕ ಪಡೆದರು. ಅನಂತರ ೧೯೬೧ ರಿಂದ ೧೯೬೩ ರವರೆಗೆ ತಹಸೀಲ್ದಾರ ಕಛೇರಿಯಲ್ಲಿಯೇ ಕಾರ್ಯನಿರ್ವಹಿಸಿದರು.
೧೯೬೩ರಲ್ಲಿ ಜಮಖಂಡಿಗೆ ಪ್ರಥಮ ದರ್ಜೆ ಕಾರಕೂನರಾಗಿ (ಎಫ್‌.ಡಿ.ಸಿ) ಬಡ್ತಿ ಹೊಂದಿ ಬಂದು ೧೯೬೭ರ ವರೆಗೆ ಸೇವೆ ಸಲ್ಲಿಸಿದರು. ಅಲ್ಲಿಂದ (೧೯೬೭ – ೬೯ ರವರೆಗೆ) ಬಿಜಾಪುರ ನಗರಕ್ಕೆ ವರ್ಗವಾಗಿ ಬಂದು ಮೂರು ವರುಷ ಸೇವೆ, ಅನಂತರ ೧೯೬೯ ರಿಂದ ೧೯೭೧ ರ ವರೆಗೆ ಇಂಡಿಯಲ್ಲಿ ಸೇವೆ. ೧೯೬೯ ರಿಂದ ೧೯೭೧ರ ವರೆಗೆ ಮರಳಿ ವಿಜಾಪುರದಲ್ಲಿ ತಹಸೀಲ್ದಾರ ಮತ್ತು ಜಿಲ್ಲಾಧಿಕಾರಿ ಅಫೀಸಿನಲ್ಲಿ ಸೇವೆ ಸಲ್ಲಿಸಿದರು.
೧೯೭೫ರಲ್ಲಿ ಶಿರಸ್ತೇದಾರ ಆಗಿ ಬಡ್ತಿ ಹೊಂದಿ, ಬಸವನ ಬಾಗೇವಾಡಿಗೆ ಬಂದರು ಅಲ್ಲಿ ೧೯೭೮ರ ವರೆಗೆ ಸೇವೆ ಅಲ್ಲಿಂದಲೇ ತಹಸೀಲ್ದಾರ ಎಂದು ಬಡ್ತಿ ಹೊಂದಿ ಇಂಡಿಗೆ ಆಗಮಿಸಿದರು. ೧೯೭೮ರ ವರೆಗೆ ಇಂಡಿಯಲ್ಲಿ ತಹಸೀಲ್ದಾರರಾಗಿ ಒಳ್ಳೆಯ ಹೆಸರು ಗಳಿಸಿದರು. ಅಲ್ಲಿಂದ ಕಲಬುರ್ಗಿ ಜಿಲ್ಲೆಗೆ ವರ್ಗವಾಘಿ ಬಂದು, ಕಲಬುರ್ಗಿಯ ತಹಸೀಲ್ದಾರರಾಗಿ ೧೯೮೦ – ೧೯೮೨ರ ವರೆಗೆ ಸೇವೆ ಸಲ್ಲಿಸಿದರು.
ಈ ಸಮಯಕ್ಕಾಗಲೇ ಶ್ರೀ ಬಿ.ಎಸ್‌.ಪೋಳ ಅವರು ದಕ್ಷ ಆಡಳಿತಗಾರರೆಂದು, ಸಮಾಜ ಕಳಕಳಿಯ ಸಾಹಿತ್ಯ ಕ್ಷೇತ್ರದ ಲೇಖಕರೆಂದು ನಾಡಿನಾದ್ಯಂತ ಖ್ಯಾತಿ ಪಡೆದಿದ್ದರಿಂದ, ಇವರನ್ನು ಬಿಜಾಪುಜರ ಜಿಲ್ಲೆಯ ಇಂಡಿ ತಾಲೂಕಿನ ಬಳ್ಳೊಳ್ಳಿ ಮೀಸಲು ಮತ ಕ್ಷೇತ್ರದಿಂದ ಚುನಾವಣೆಗೆ ನಿಲ್ಲಿಸಬೇಕೆಂದು ಅಂದಿನ ದಲಿತ ಮುಖಂಡರು ರಾಜಕೀಯಕ್ಕಿಳಿಸಲು ಪ್ರೇರೇಪಿಸಿದರು. ದಲಿತ ನಾಯಕರ ಒತ್ತಾಯ ರಾಜಕೀಯ, ಅಧಿಕಾರಕ್ಕಾಗಿ ಪ್ರಾಮಾಣಿಕವಾಗಿ ಸೇವೆ ಸಲ್ಲಿಸಬೇಕೆಂಬ ಆಂತರಿಕ ತುಡಿತದಿಂದಾಗಿ ಇನ್ನೂ ನಾಲ್ಕಾರು ವರುಷ ಸೇವಾ ಅವಧಿ ಉಳಿದಿದ್ದರೂ ಕೂಡ, ೧೯೮೨ ರಲ್ಲಿ ಗುಲಬರ್ಗಾದ ತಹಸೀಲ್ದಾರ ಹುದ್ದೆಯಿಂದ ಸ್ವಯಂ ನಿವೃತ್ತಿ ಪಡೆದುಕೊಂಡರು. ಆದರೆ ಮುಂದೆ ನಾಲ್ಕುರು ತಿಂಗಳಲ್ಲಿ ಜರುಗಿದ ರಾಜಕಾರಣಿಗಳ ತಂತ್ರಗಾರಿಕೆಯಿಂದಾಗಿ ಪಕ್ಷದ ಟಿಕೇಟು ಸಿಗದೇ ಹೋದಾಗ, ಇಂತಹ ತಂತ್ರ ಕುತಂತ್ರದ ರಾಜಕೀಯ ರಂಗದ ಬಗ್ಗೆ ಜಿಗುಪ್ಸೆ ತಾಳಿ, ಸಂಪೂರ್ಣವಾಗಿ ಬಸವ ಧರ್ಮ, ಬಸವ ಸಮಾಜ, ಬಸವ ಸಾಹಿತ್ಯ, ಬಸವ ಸಂಸ್ಕೃತಿ, ಬಸವ ತತ್ತ್ವದ ನಿಜಾಚರಣೆಗೆ ಕಟಿಬದ್ಧರಾಗಿ ಸಮಾಜೋ – ಧಾರ್ಮಿಕ ರಂಗದ ಕ್ರಾಂತಿಗೆ ದಿಟ್ಟ ಹೆಜ್ಜೆಯನ್ನಿಟ್ಟರು. ಕಲ್ಯಾಣನಾಡಿನ ಶರಣ ಪರಿಷತ್ತಿನಲ್ಲಿ ಒಳಬಂದು ಅದರ ಅಧ್ಯಕ್ಷರಾಗಿ ಅಪ್ರತಿಮ ಸೇವೆ ಸಲ್ಲಿಸುವಲ್ಲಿ ಅಣಿಯಾದರು.
ಬಿಜಾಪುರ ಜಿಲ್ಲೆ ಸ್ವಾತಂತ್ರ್ಯ ಪೂರ್ವದಲ್ಲಿ ಪೇಶ್ವೆಗಳ ಆಡಳಿತಕ್ಕೊಳಪಟ್ಟಿತ್ತು. ಆಕಾಲದಲ್ಲಿ ದಲಿತ ಮಹಿಳೆಯರು ಮೈ ತುಂಬ ಬಟ್ಟೆ ತೊಡುವಹಾಗಿರಲಿಲ್ಲ. ಬೆಳ್ಳಿ ಬಂಗಾರ ಮೈಮೇಲೆ ಹಾಕಿ – ಕೊಳ್ಳವಂತಿರಲಿಲ್ಲ. ಇದೇ ಪದ್ಧತಿ ಸ್ವಾತಂತ್ರ್ಯದ ಆಸುಪಾಸಿನಲ್ಲಿಯೂ ಚಾಲ್ತಿಯಲ್ಲಿತ್ತು ಅನ್ನುವುದಕ್ಕೆ ಈ ಮುಂದಿನ ಉದಾಹರಣೆ ಸಾಕ್ಷಿಯಾಗಿದೆ.
ಒಂದು ಸಲ ಕುಮಾರ ಕಕ್ಕಯ್ಯ ಪೋಳ ಅವರ ಅಜ್ಜಿ ಎಲ್ಲವ್ವಳು ಅಂಟಳಕಾಯಿ ನೆನೆ ಇಟ್ಟು, ಬುರುಗು ಮಾಡಿ, ತುಳಜಾರಾಮ ಅಜ್ಜನ ಬಿಳಿ ಅಂಗಿ ನೆನೆ ಇಟ್ಟು ತೊಳೆದು ಶುಭ್ರಮಾಡಿ ಒಣಗಿಸಿ ತೊಟ್ಟುಕೊಳ್ಳಲು ಕೊಟ್ಟಳು. ಆಗ ಅಜ್ಜ ಆ ಹೊಸ ಶುಭ್ರ ಅಂಗಿಯನ್ನು ಅಂಗಳದ ಧೂಳ ಮಣ್ಣಿನಲ್ಲಿ ಹೊರಳಾಡಿಸಿ ಹೊಲಸ ಮಾಡಿ ತೊಟ್ಟುಕೊಂಡದ್ದು, ಆ ಅಂಗಿ ಕೈಯಲ್ಲಿ ಹಿಡಿದು ಅಜ್ಜ ‘ಇಷ್ಟೊಂದು ಸ್ವಚ್ಛ ಬಿಳಿ ಅಂಗಿ ಉಟ್ಟಕೊಂಡದ್ದು ಊರಿನ ಮೇಲ್ಜಾತಿಯವರು ನೋಡಿದರೆ, ಈ ಡ್ವಾರಗ ಎಷ್ಟು ಸೊಕ್ಕ ಬಂದಾದ ನೋಡು’ ಎಂದು ಅಪಹಾಸ್ಯ ಮಾಡ್ತಾರ ಎಂಬ ಹೆದರಿಕೆಯಿಂದ ಹೀಗೆ ಮಾಡಿದ್ದು, ಈ ಪ್ರಸಂಗ ಬಾಲಕ ಭೀಮನ ಮನಸ್ಸಿನ ಮೇಲೆ ಪರಿಣಾಮ ಬೀರಿ, ಬಾಳಿನುದ್ದಕ್ಕೂ ಮರೆಯದಂತಾಯಿತು. ಮುಂದೆ ಜೀವನದುದ್ದಕ್ಕೂ ಸ್ವಚ್ಛ, ಶುಭ್ರ, ಉತ್ತಮ ಬಟ್ಟೆಗಳನ್ನು ತೊಟ್ಟು ಕುಲಜರ ಮುಂದೆ ಸ್ವಾಭಿಮಾನದಿಂದ ತಲೆ ಎತ್ತಿ ಬದುಕುವಂತಾಯಿತು” ಈ ತರಹದ ಅಮಾನವೀಯ ಘಟನೆಗಳು ಕಕ್ಕಯ್ಯ ಪೋಳ ಅವರ ಮೇಲೆ ಹೆಚ್ಚಿನ ಪರಿಣಾಮ ಬೀರಿತು. ಸರಕಾರಿ ಕೆಲಸ ಸಿಕ್ಕಿತೆಂದು ಸುಮ್ಮನಿರದೆ ತನ್ನವರಿಗಾಗಿ ಚಿಂತಿಸುತ್ತ ಸಾಹಿತ್ಯ ರಚನೆಗೆ ತೊಡಗಿದರು. ಅವರು ರಚಿಸಿದ ಒಟ್ಟು ಕೃತಿಗಳು ಹದಿನಾಲ್ಕು, ಅವುಗಳ ಸಂಕ್ಷಿಪ್ತ ಪರಿಚಯದ ಜೊತೆಗೆ ಸಾಹಿತ್ಯ ಕ್ಷೇತ್ರಕ್ಕೆ ಅವರು ನೀಡಿದ ಕೊಡುಗೆ ಮತ್ತು ಜೀವನ ಸಾಧನೆಯನ್ನು ಪರಿಚಯಿಸುವುದು ಪ್ರಸ್ತುತ ಕೃತಿಯ ಉದ್ದೇಶವಾಗಿದೆ.
ಕಥೆ ಕಾದಂಬರಿ
ಕುಮಾರ ಕಕ್ಕಯ್ಯ ಪೋಳ ಅವರು ವಿಚಾರ, ಸಾಮಾಜಿಕ ವಿಮರ್ಶೆ ಜೊತೆ – ಜೊತೆಗೆ ವಚನಗಳ ರಚನೆ ಹಾಗೂ ಒಂದು ಕಥಾಸಂಕಲನ ಎರಡು ಕಾದಂಬರಿಗಳನ್ನು ರಚನೆ ಮಾಡಿದ್ದಾರೆ. ಕಥಾ ಸಾಹಿತ್ಯದಲ್ಲಿ ಸಮಾಜದ ತೊಡರಿಗೆ ಧರ್ಮದ ಕಗ್ಗಂಟು’ ಕಥಾ ಸಂಕಲನವು ಒಂದಾಗಿದೆ. ಒಟ್ಟು ಹದಿನಾರು ಕಥೆಗಳನ್ನೊಳಗೊಂಡ ಸಂಕಲನ ಇದಾಗಿದೆ.ಸಾಹಿತ್ಯವು ಸಮಾಜದ ಬದುಕಿಗೆ ನೈಜತೆಯನ್ನು ತೆರೆದು ತೋರಿಸುವ ಕೈಗನ್ನಡಿಯಾಗಿರಬೇಕು. ಮೌಢ್ಯ, ಅಜ್ಞಾನ, ಗೊಡ್ಡು ಸಂಪ್ರದಾಯಗಳಿಂದ ಜಿಡ್ಡುಗಟ್ಟಿರುವ ಸಮಾಜಕ್ಕೆ ಬದುಕಿನ ಒಳಾಂಗಣಕ್ಕೆ ಕರೆದೊಯ್ಯಬೇಕು. ಸತ್ಯವನ್ನು ಪ್ರತಿಬಿಂಬಿಸುವ, ಶೋಷಣೆಯನ್ನು ಧಿಕ್ಕರಿಸುವ ಎದೆಗಾರಿಕೆ ಬೇಕು. ಮನೋದೌರ್ಬಲ್ಯದಿಂದ ಬಳಲಿ ಬಡಕಲಾದ ಸಮಾಜವನ್ನು ಎತ್ತಿ ನಿಲ್ಲಿಸಬೇಕೆಂಬ ಛಲ ಹೊಂದಿದವರು ಕುಮಾರ ಕಕ್ಕಯ್ಯ ಪೋಳ. ಅವರು ಇದು ನನ್ನ ಸಮಾಜ ಕೃತಿಯಲ್ಲಿ ಚಿಂತಿಸಿದಂತೆ, ಸಮಾಜದ ಗೊಡ್ಡು ಸಂಪ್ರದಾಯಗಳನ್ನು ವಿರೋಧಿಸುವುದರ ಮೂಲಕ ತಮ್ಮ ತೀಕ್ಷಣವಾದ ವಿಚಾರಗಳಿಂದ ಸಮಾಜ ಮುಖಿ ಚಿಂತನೆ ಸಂಕಲನದಲ್ಲಿ ಹರಳುಗಟ್ಟಿದೆ.
‘ನಿಯತಿ ಶಾಸನ’ ಮತ್ತು ಗೀಜಗನ ಗೂಡು : ನಿಯತಿ ಶಾಸನ ೧೯೭೨ ರಲ್ಲಿ ಗೀಜಗನ ಗೂಡು ೧೯೭೫ ರಲ್ಲಿ ಪ್ರಕಟಗೊಂಡ ಕಾದಂಬರಿಗಳು. ಶರಣ ಸಂಸ್ಕೃತಿಯೇ ಬದುಕೆಂದು ಸ್ವೀಕರಿಸಿ ಅಪ್ರತಿಮ ಶರಣರಂತೆ ಬದುಕಿದ ದಲಿತ ಸಾಹಿತಿ ಕುಮಾರ ಕಕ್ಕಯ್ಯ ಪೋಳ ಅವರು ಬರೆದಿರುವ ಉತ್ಕೃಷ್ಟ ಕಾದಂಬರಿ ‘ನಿಯತಿ ಶಾಸನ’. ಇದು ಸಾಮಾಜಿಕ ನೈತಿಕ ತತ್ವಗಳನ್ನು ಸಾರುವ ಕಾದಂಬರಿಯಾಗಿದೆ. ಇಲ್ಲಿ ಸಲ್ಲುವವರೂ ಅಲ್ಲಿಯೂ ಸಲ್ಲುವವರಯ್ಯ ಎಂಬ ಬಸವಣ್ಣನವರ ವಿಚಾರದಂಥೆ ಬದುಕಿರುವಾಗಲೇ ನರಕ ಯಾತನೆಯನ್ನು ಅನುಭವಿಸುತ್ತಿರುವ ಕಥಾನಾಯಕ ‘ಟಾಕಾರಾಮ’ ಯಾರನ್ನೂ ಮುಟ್ಟಲು, ನೋಡಲು ಅಸಾಧ್ಯವೆಂದು ಮೂಗು ಮುರಿಯುತ್ತಿದ್ದನೋ ಅಂಥ ಧರ್ಮಣ್ಣನ ಆಶ್ರಯದಲ್ಲಿ ಅನಾಥನಂತೆ ಬದುಕುತ್ತಿದ್ದಾನೆ.